  
[image: ]
REPUBLIKA E SHQIPËRISË
MINISTRIA E EKONOMISË DHE INOVACIONIT
Agjencia Kombëtare e Arsimit, Formimit Profesional dhe Kualifikimeve



SKELETKURRIKULI

Për Kualifikimin Profesional

SHËRBIME USHQIMI DHE PIJE

                                 
Niveli III në KSHK1, referuar nivelit III në KEK2

(3-vjeçar)

Kodi:  G10-III-26 


Përgatitur me mbështetjen e VET by EHL

                 



1.Korniza Shqiptare e Kualifikimeve
2.Korniza Evropiane e Kualifikimeve

Tiranë, 2026




Përmbajtja:

I. Qëllimet e arsimit profesional në kualifikimin profesional “Shërbime ushqimi dhe pije”, niveli III në KSHK, referuar nivelit III në KEK.

II. Profili profesional i nxënësve në përfundim të arsimit profesional në kualifikimin profesional “Shërbime ushqimi dhe pije”, niveli III në KSHK, referuar nivelit III në KEK.
1. Kërkesat e pranimit të nxënësve në kualifikimin profesional “Shërbime ushqimi dhe pije”, niveli III në KSHK, referuar niveli III në KEK.
2. Kompetencat e përgjithshme të nxënësit në përfundim të kualifikimit profesional “Shërbime ushqimi dhe pije”, niveli III në KSHK, referuar niveli III në KEK.
3. Kompetencat profesionale të nxënësit në përfundim të kualifikimit profesional “Shërbime ushqimi dhe pije”, niveli III në KSHK, referuar niveli III në KEK.
4. Mundësitë e punësimit dhe të arsimimit të mëtejshëm në përfundim të kualifikimit profesional “Shërbime ushqimi dhe pije”, niveli III në KSHK, referuar niveli III në KEK.

III. Plani mësimor për kualifikimin profesional “Shërbime ushqimi dhe pije”, niveli III në KSHK, referuar niveli III në KEK.

IV. Udhëzime për planin mësimor.

V. Udhëzime për  procesin mësimor.

VI. Udhëzime për vlerësimin, provimet dhe certifikatat.

VII. Programet e përgjithshme të lëndëve/moduleve profesionale. 


















I. Qëllimet e arsimit profesional në kualifikimin profesional “Shërbime ushqimi dhe pije”, niveli III në KSHK, referuar niveli III në KEK.

Qëllimi kryesor i arsimimit profesional në kualifikimin profesional “Shërbime ushqimi dhe pije”, niveli III në KSHK, referuar nivelit III në KEK është “zhvillimi i personalitetit të nxënësve për të jetuar në përshtatje me botën që i rrethon dhe përgatitja e tyre për t’u punësuar në veprimtaritë profesionale që lidhen drejtpërdrejt me shërbimet në sektorin e ushqimit dhe pijeve”. Për të realizuar këtë, shkolla profesionale u krijon nxënësve:
- mundësi të përshtatshme për të nxënë, pavarësisht nga gjinia, raca, besimi dhe aftësitë.
- mundësi për të gjithë, për të zhvilluar kompetencat profesionale, të bazuara në njohuritë, shprehitë, qëndrimet dhe vlerat, të mjaftueshme për të lehtësuar punësimin dhe përparimin drejt arsimit e formimit profesional të mëtejshëm.
- mbështetje për t’u njohur me rregullat e sigurimit teknik e të ruajtjes së mjedisit në përputhje me standardet ndërkombëtare dhe për t’i zbatuar ato me rreptësi.
- mbështetje për t’u njohur me teknologjitë e proceset teknologjike bashkëkohore e të perspektivës, që lidhen me kualifikimin profesional përkatës.
- mbështetje për të zhvilluar ndjenjën e disiplinës, kuriozitetin intelektual dhe profesional, si dhe vlerat morale.
- mbështetje për t’u zhvilluar psikologjikisht dhe fizikisht, për të përballuar vështirësitë që do të ndeshin gjatë veprimtarive të ardhshme profesionale.
- mbështetje për të zhvilluar frymën e tolerancës dhe të mirëbesimit nëpërmjet përvojës së punës.

II. Profili profesional i nxënësve në përfundim të arsimit profesional në kualifikimin profesional “Shërbime ushqimi dhe pije”, niveli III në KSHK, referuar nivelit III në KEK

1. Kërkesat e pranimit të nxënësve në kualifikimin profesional “Shërbime ushqimi dhe pije”, niveli III në KSHK, referuar nivelit III në KEK.

Në shkollat që ofrojnë arsimin profesional në kualifikimin profesional “Shërbime ushqimi dhe pije”, niveli III në KSHK, referuar nivelit III në KEK, kanë të drejtë të regjistrohen të gjithë të rinjtë që:
- kanë mbaruar arsimin e detyruar 9-vjeçar.
- janë të aftë fizikisht dhe mendërisht të përballojnë kërkesat e këtij niveli të arsimit profesional.
- zotërojnë gjuhën angleze.
- nëse kanë aftësi të kufizuara, shkolla krijon kushte dhe përshtat programin në përputhje me paaftësitë që shfaqin.
Në raste të veçanta kur kërkesat për të ndjekur këtë shkollim janë më të larta se kapacitetet reale të këtyre shkollave, atëherë, MEI përgatit udhëzime të veçanta me kritere të posaçme pranimi për këto shkolla. 

2. Kompetencat e përgjithshme të nxënësit në përfundim të arsimimit në kualifikimin profesional “Shërbime ushqimi dhe pije”, niveli III në KSHK, referuar nivelit III në KEK.

Në përfundim të arsimimit në kualifikimin profesional “Shërbime ushqimi dhe pije”, niveli III në KSHK, referuar nivelit III në KEK, nxënësi do të zotërojë këto kompetenca të përgjithshme kryesore:  
- Të komunikojë në mënyrë korrekte me shkrim e me gojë për të shprehur mendimet e ndjenjat e tij dhe për të argumentuar opinionet për çështje të ndryshme.
- Të përdorë burime dhe teknika të ndryshme të mbledhjes dhe të shfrytëzimit të informacioneve të nevojshme për zhvillimin e tij personal dhe profesional.
- Të nxisë potencialin e tij të brendshëm në kërkim të vazhdueshëm për zgjidhje të reja më efektive dhe më efiçente.
- Të angazhohet fizikisht, mendërisht dhe emocionalisht në kryerjen e detyrave të ndryshme në kontekstin profesional, personal dhe shoqëror.
- Të respektojë rregullat dhe parimet e një bashkëjetese demokratike në kontekstin e integrimeve lokale, rajonale.
- Të manifestojë guxim dhe aftësi sipërmarrëse për të ardhmen e tij.
- Të tregojë vetëkontroll gjatë ushtrimit të veprimtarive të tij.
- Të organizojë drejt, procesin e të nxënit të tij dhe të shfaqë gatishmërinë dhe vullnetin për të nxënë gjatë gjithë jetës.
- Të respektojë parimet e punës në grup dhe të bashkëpunojë aktivisht në arritjen e objektivave të pranuara.
- Të vlerësojë dhe vetëvlerësojë nisur nga kritere të drejta si bazë për të përmirësuar dhe çuar më tej arritjet e tij.

3. Kompetencat profesionale të nxënësit në përfundim të arsimimit në kualifikimin profesional “Shërbime ushqimi dhe pije”, (EHL), niveli III në KSHK, referuar nivelit III në KEK

Në përfundim të arsimit profesional në kualifikimin profesional “Shërbime ushqimi dhe pije”, (EHL). niveli III në KSHK, referuar nivelit III në KEK nxënësi do të jetë i aftë të ushtrojë kompetencat profesionale si më poshtë:
· Të zbatojë detyrat në departamentit ushqim dhe pije (F&B), sipas strukturës organizative.
· Të bashkëpunojë dhe bashkëveprojë me departamentet e tjera për realizimin e detyrave në vendin e punës.
· Të zbatojë rregullat e kodit të veshjes në (F&B).
· Të parapërgatitë vendin e punës, sipas sektorëve përkatës.
· Të përdorë dhe mirëmbajë mjetet, pajisjet dhe materialet e punës në departamentin (F&B).
· Të interpretojë dokumentacionin teknik dhe sinjalistikën e profesionit. 
· Të komunikojë në mënyrë etike dhe profesionale me eprorët, kolegët, klientët etj. 
· Të komunikojë në gjuhë angleze të biznesit.
· Të zbatojë rregullat e higjienës personale dhe profesionale, sipas standardit HACCP.
· Të zbatojë kushtet e ruajtjes së lëndëve të para, ndihmëse, të pijeve dhe ushqimeve, sipas llojit.
· Të hartojë dhe skicojë menu, në (F&B).
· Të përgatitë ushqime në (F&B).
· Të shërbejë ushqim dhe pije në restorant, sipas metodave të shërbimit.
· Të planifikojë dhe menaxhojë MICE dhe aktivitete të tjera.
· Të përdorë konceptet matematikore për llogaritje të ndryshme në (F&B).
· Të përdorë programet dhe pajisjet kompjuterike në departamentin (F&B).
· Të zbatojë parimet e menaxhimit të departamentit të ushqimit dhe pijeve (F&B).
· Të shërbejë ushqime për mëngjes dhe “brunch” dhe bufe.
· Të zbatojë rregullat e mikpritjes dhe shërbimeve, bazuar në kulturat e klientëve.
· Të pranojë dhe të zgjidhë kërkesat dhe ankesat e klientëve në (F&B).
· Të masë indeksin e kënaqësisë së klientëve për shërbimet në (F&B).
· Të zbatojë teknikat e shitjes në (F&B).
· Të llogarisë kosto në (F&B).
· Të raportojë te erporët për realizimin e detyrave.
· Të zbatojë parimet e marketingut në (F&B).
· Të zbatojë rregullat e sigurimit teknik, mbrojtjes së mjedisit e dhënies së ndihmës së parë.   
· Të zbatojë kërkesat e kujdesit ndaj shëndetit dhe sigurisë së klientit (mbrojtja e konsumatorit).

4. Mundësitë e punësimit dhe të arsimimit të mëtejshëm në përfundim të arsimimit në kualifikimin profesional “Shërbime ushqimi dhe pije”, (EHL), niveli III në KSHK, referuar nivelit III në KEK.

Përfundimi me sukses i kualifikimit profesional “Shërbime ushqimi dhe pije”, (EHL) niveli III në KSHK, referuar nivelit III në KEK, e pajis nxënësin me certifikatën e punonjësit të kualifikuar këtë fushë. Ky kualifikim i jep nxënësit mundësi t’i drejtohet tregut të punës në strukturat akomoduese të industrisë së mikpritjes, si dhe në veprimtari të tjera që ushtrohen në këtë drejtim. Gjithashtu nxënësi mund të vetëpunësohet në kuadrin e një biznesi individual në fushën e shërbimeve dhe mikpritjes.

Pas përfundimit të nivelit të III në KSHK, referuar nivelit III në KEK, nxënësi mund të vazhdojë studimet në nivelin e IV të KSHK si teknik/menaxher i mesëm në fushën e shërbimeve dhe mikpritjes. Me vijimin e mëtejshëm të arsimit profesional edhe në nivelin IV të KSHK, nxënësi fiton ”Maturën shtetërore profesionale” me mundësi për vazhdimin e studimeve universitare ose pas të mesmes.

III. Plani mësimor për arsimin profesional në kualifikimin profesional “Shërbime ushqimi dhe pije”, (EHL),  niveli III në KSHK, referuar nivelit III në KEK

	Plani mësimor për kualifikimin profesional “Shërbime ushqimi dhe pije”, (EHL)
niveli III në KSHK, referuar nivelit III në KEK (3-vjeçar)

	Nr
	Kodi
	Lëndët dhe modulet mësimore
	Orët vjetore

	
	
	
	 Niv. II i KSHK
	Niv. III i KSHK

	
	
	
	Klasa 10
	Klasa 11
	Klasa 12

	A
	
	Lëndët e përgjithshme                    (Gjithsej)                       
	(504) 
	(396) 
	(306) 

	1
	
	Gjuhë shqipe
	36
	36
	34

	2
	
	Letërsi 
	36
	36
	34

	3
	
	Gjuhë e huaj (Anglisht)
	72 
	72 
	68

	4
	
	Matematikë 
	72 
	72
	68

	5
	
	Fizikë 
	72
	-
	-

	6
	
	Kimi  
	-
	72
	-

	7
	
	Shkenca sociale  
	72
	-
	-

	8
	
	Histori  
	-
	72
	-

	9
	
	Gjeografi  
	36
	-
	-

	10
	
	Teknologji informacioni dhe komunikimi (TIK)  
	36
	-
	34

	11
	
	Edukim fizik, sporte, shëndet  
	72
	36
	34

	B
	L-17-157-24
	Bazat e sipërmarrjes
	-
	-
	34

	C
	
	
Lëndët/Modulet profesionale      (Gjithsej)  
                                       
	160T (5)
270P (6) 
	200T (7)
225P (5)
	200T (7)
225P (5)

	I
	
	CERTIFIKATA BAZË -EHL
	
	
	

	1
	M-13-2709-26
	Teknikat e shërbimit të ushqimit dhe pijeve 
	16T/270P
	-
	-

	2
	L-13-690-26
	Njohuri për pijet
	16T
	-
	-

	3
	L-13-691-26
	Historia dhe praktika e shërbimit të kafesë dhe çajit
	16T
	-
	-

	4
	L-13-692-26
	Teknikat e shitjes në restorant
	16T
	-
	-

	5
	L-13-651-26
	Hyrje në veprimtaritë e mikpritjes
	16T
	-
	-

	6
	L-13-652-26
	Bazat e matematikës 
	16T
	-
	-

	7
	L-13-695-26
	Hyrje në shërbimin e klientit në F&B
	16T
	-
	-

	8
	L-13-649-26
	Higjiena dhe praktikat e shëndetit në punë 
	16T
	-
	-

	9
	L-13-653-26
	Bazat e gjuhës angleze  
	32T
	-
	-

	II
	
	CERTIFIKATA E NDËRMJETME-EHL
	
	
	

	1
	M-13-2710-26
	Teknikat e shërbimit të ushqimit dhe pijeve II 
	-
	32T/180P
	-

	2
	L-13-699-26
	Bazat e enologjisë 
	-
	24T
	-

	3
	L-13-700-26
	Veprimtaritë në departamentin e ushqimit dhe pijeve
	-
	16T
	-

	4
	L-13-701-26
	Menaxhimi i mallrave në F&B
	-
	16T
	-

	5
	M-13-2711-26
	Bazat e artit të kuzhinës 
	-
	16T/45P
	-

	6
	L-13-670-26
	Përsosmëria e shërbimit ndaj klientit
	-
	16T
	-

	7
	L-13-675-26
	Komunikimi verbal dhe jo verbal 
	-
	16T
	-

	8
	L-13-659-26
	Hyrje në pajisjet e zyrës 
	-
	32T
	-

	9
	L-13-662-26
	Gjuha angleze e aplikuar  
	-
	32T
	-

	III
	
	CERTIFIKATA E AVANCUAR-EHL
	
	
	

	1
	M-13-2712-26
	Teknikat e shërbimit të ushqimit dhe pijeve III 
	-
	-
	24T/170P

	2
	L-13-708-26
	Vlerësimi dhe kombinimi i verës dhe distilateve
	-
	-
	24T

	3
	L-13-709-26
	Organizimi i eventeve dhe MICE
	-
	-
	24T

	4
	L-13-710-26
	Parimet e administrimit në F&B 
	-
	-
	24T

	5
	L-13-678-26
	Trajnimi dhe zhvillimi i burimeve njerëzore 
	-
	-
	16T

	6
	L-13-679-26
	Ndërgjegjësimi kulturor
	-
	-
	16T

	7
	L-13-713-26
	Parimet e marketingut në restorant 
	-
	-
	16T

	8
	M-13-2713-26
	Krijimi i konceptit Pop-up në F&B 
	-
	-
	24T/55P

	9
	L-13-671-26
	Gjuha angleze e biznesit 
	-
	-
	32T

	D
	P-13-011-24
	Praktika profesionale në biznes 
(Internship) 12 javë
	450 (10)
	450 (10)
	450 (10)

	
	
	Gjithsej A+B+C+D
	1384 
	1271
	1181



 IV. Udhëzime për planin mësimor.  

Kohëzgjatja e vitit shkollor është:
Në klasën 10 viti shkollor ka gjithsej 38 javë (26 javë mësimore në shkollë + 12 javë praktikë profesionale në biznes).
Në klasën 11 viti shkollor ka gjithsej 37 javë (25 javë mësimore në shkollë + 12 javë praktikë profesionale në biznes).
Në klasën 12 viti shkollor ka gjithsej 38 javë (24 javë mësimore në shkollë + 12 javë praktikë profesionale në biznes + 2 javë provimet e Maturës Shkollore Profesionale).
Një javë mësimore ka jo më shumë 40 orë mësimore (teorike dhe/ose praktike).
Një Kredit në Teori (T) është 30 orë 60 minutëshe (40 orë 45 minutëshe).
Një Kredit në Praktikë (P), në shkollë dhe në praktikën profesionale në ndërmarrje, është 45 orë 60 minutëshe.
Një orë mësimore në Lëndët/Modulet që zbatohen në shkollë zgjat 45 minuta.
Një ditë praktikë në internship është 6 orë 60 minutëshe (në kl.10 dhe 11) dhe 8 orë 60 minutëshe (në kl.12).
Një vit shkollor ka 24 - 26 javë mësimore (teori dhe praktikë) në shkollë.

Kurrikula e arsimit profesional në kualifikimin profesional “Shërbime ushqimi dhe pije”, (EHL), niveli III në KSHK, referuar nivelit III në KEK, përbëhet nga 4 grupe elementesh kurrikulare:
· Lëndët e kulturës së përgjithshme (programet e detajuara të tyre jepen në një dokument të veçantë të MA).
· Lëndët teorike profesionale (programet e përgjithshme janë pjesë e këtij skeletkurrikuli).
· Modulet teorike/praktike profesionale (programet e përgjithshme janë pjesë e këtij skeletkurrikuli).
· Praktika profesionale në biznes (Internshipi).

V.  Udhëzime për procesin mësimor.  

Mësimdhënësit e lëndëve teorike profesionale dhe moduleve teoriko-praktike profesionale duhet të përzgjedhin dhe përdorin forma dhe metoda mësimdhënieje të tilla që të nxisin maksimalisht të nxënit aktiv të nxënësve dhe të çojnë në krijimin tek ta, të kompetencave të punës, të plota dhe të qëndrueshme.
E rëndësishme është që planifikimi i mësimdhënies të bazohet në një proces analize fillestare, i cili të marrë parasysh faktorë të tillë të rëndësishëm si, niveli i hyrjes së nxënësve, përmbajtja e hollësishme e lëndëve profesionale dhe e moduleve profesionale të parashikuara dhe shkalla e integrimit të tyre, objektivat konkretë që do të arrihen, mundësitë reale që ka shkolla për realizimin e veprimtarive mësimore, etj,. Për këtë planifikim duhet një bashkëpunim i ngushtë i të gjithë personelit mësimdhënës dhe drejtues të shkollës.
Elementi kyç për arritjen e suksesit në një proces të nxëni, është motivimi i nxënësve. Njohja e vazhdueshme e nxënësve me shkallën e përmbushjes së objektivave nga ana e tyre përbën një mekanizëm të fuqishëm motivimi, i cili duhet të shihet me përparësi nga mësimdhënësit.
Një element tjetër që ndihmon suksesin është integrimi i teorisë me praktikën e profesionit. Parimi i “të nxënit duke bërë” duhet të gjejë vendin e duhur në procesin e të nxënit në shkollat profesionale, në kualifikimin profesional “Shërbime ushqimi dhe pije”, niveli III në KSHK, referuar nivelit III në KEK.
Mësimdhënësit. duhet të përdorin metoda të tilla të të nxënit që zhvillojnë jo vetëm njohuritë teorike, shkathtësitë dhe shprehitë praktike të nxënësve, por edhe qëndrimet e tyre ndaj jetës, punës dhe shoqërisë në përgjithësi. Puna në grup dhe Puna me projekte janë dy nga format bazë të organizimit të mësimit (teorik ose praktik) për të zhvilluar kompetencat kyçe, të nevojshme për zgjidhjen e problemeve që kanë të bëjnë me veprimtarinë profesionale në veçanti dhe jetën e profesionistit të ardhshëm, në përgjithësi.
Një parim tjetër që duhet respektuar nga mësimdhënësit është fakti që të nxënit nuk ndodh vetëm në mjediset e shkollës, por edhe jashtë tyre. Dhënia e detyrave dhe puna kërkimore e pavarur e nxënësve ka një ndikim të dukshëm në formimin e tyre si profesionistë të ardhshëm në fushën e shërbimeve dhe mikpritjes.
Në rastin e nxënësve me aftësi të kufizuara, mësimdhënësit. duhet të përshtasin programet e lëndëve dhe moduleve në përputhje me mundësitë e tyre, si dhe të krijojnë kushte për zbatimin e tyre.

VI. Udhëzime për vlerësimin, provimet dhe certifikatat. 

Vlerësimi vjetor i nxënësve në lëndët teorike profesionale dhe praktikat profesionale bëhet nga vetë mësimdhënësit përkatës, me metoda dhe instrumente vlerësimi të përgatitura ose përzgjedhura nga vetë ata. Shkolla bën përshtatjen e kërkesave të vlerësimit të nxënësve për lëndët dhe modulet profesionale, sipas përditësimeve të portalit LMS të VET by EHL. 
Vlerësimi i nxënësve të bëhet me nota (4-10) si për lëndët profesionale, ashtu edhe për modulet profesionale, si gjatë vitit, ashtu edhe në provimet përfundimtare.

Në përfundim të klasës 12, nxënësi i arsimuar në kualifikimin profesional “Shërbime ushqimi dhe pije”, niveli III në KSHK, referuar nivelit III në KEK i nёnshtrohet provimeve të Maturës Shkollore Profesionale, sipas kuadrit ligjor në fuqi.

Me përfundimin e suksesshëm të kualifikimit profesional “Shërbime ushqimi dhe pije”, niveli III në KSHK (3-vjeçar), shkolla profesionale e pajis nxënësin me Certifikatën Profesionale të Maturës Shkollore Profesionale, të nivelit III të KSHK, shoqëruar me Suplementin përkatës. Kjo certifikatë njihet në territorin e Republikës së Shqipërisë. Certifikata e lëshuar do të jetë sipas modelit të miratuar nga ministria përgjegjëse për AFP.  

Gjithashtu, pas përfundimit me sukses të çdo viti shkollor, nxënësit pajisen edhe me Certifikatën përkatëse të “VET by EHL”, si më poshtë:
0. Certifikatën e nivelit bazë të kualifikimit profesional “Shërbime ushqimi dhe pije”, (EHL), niveli III në KSHK, referuar nivelit III në KEK (pas përfundimit të klasës 10).
0. Certifikatën e nivelit ndërmjetës të kualifikimit profesional “Shërbime ushqimi dhe pije”, (EHL), niveli III në KSHK, referuar nivelit III në KEK (pas përfundimit të klasës 11).
0. Certifikatën e nivelit të avancuar të kualifikimit profesional “Shërbime ushqimi dhe pije”, (EHL), niveli III në KSHK, referuar nivelit III në KEK (pas përfundimit të klasës 12).


VII. Programet e përgjithshme të lëndëve/moduleve profesionale. 

Lënda “Bazat e sipërmarrjes” (L-17-157-24),  kl. 12 – 34 orë 

1. Synimet e lëndës “Bazat e sipërmarrjes”, kl. 12.
			
Në përfundim të trajtimit të lëndës “Bazat e sipërmarrjes”, kl.12, nxënësit duhet:
· të përshkruajnë kuptimin, rëndësinë dhe rolin e sipërmarrjes në kontektin individual dhe shoqëror;
· të përshkruajnë veçoritë e sjelljes sipërmarrëse të individëve;
· të analizojnë aftësitë dhe mundësitë personale në kontektin e nismave sipërmarrëse;
· të vlerësojnë kërkesat, dëshirat, mundësitë dhe vështirësitë të tyre për karrierën e ardhshme;
· të zbatojnë procedurat për zgjidhjen e problemeve dhe marrjen e vendimeve të duhura në lidhje me to;
· të mbajnë qëndrim kritik dhe krijues ndaj zgjidhjeve të bëra, sukseseve dhe dështimeve të mundshme;
· të përshkruajnë dhe zbatojnë parimet e etikës së komunikimit dhe negocimit në kontekste të ndryshme jetësore;
· të përshkruajnë dhe zbatojnë parimet e punës individuale dhe të punës në grup;
· të analizojnë veçoritë e gatishmërisë, iniciativës dhe motivimit në kontekste të ndryshme jetësore;
· të tregojnë përgjegjësi individuale dhe shoqërore në kontekste të ndryshme jetësore;
· të planifikojnë, sigurojnë dhe përdorin me efiçiencë burimet e ndryshme si mjedisin, burimet njerëzore, paratë, kohën etj;
· të përshkruajnë veçoritë dhe kërkesat për udhëheqjen e sipërmarrjeve të ndryshme;
· të përshkruajnë veçoritë dhe impaktin e globalizimit, informacionit, mjedisit dixhital dhe mediave sociale në shoqërinë e sotme dhe të së ardhmes;
· të përshkruajnë veçoritë e sipërmarrjes së biznesit dhe të sipërmarrjes sociale;
· të përshkruajnë format e ndryshme të organizimit të sipërmarrjeve dhe karakteristikat e tyre;
· të analizojnë faktorët që ndikojnë në veprimtarinë e sipërmarrjeve, të tillë si tregjet, klientela, konkurenca, kostot etj;
· të përshkruajnë mjedisin ligjor dhe fiskal të sipërmarrjeve;
· të përshkruajnë mërrëdhëniet e punës në një sipërmarrje.

1. Përmbajtjet e përgjithshme të lëndës “Bazat e sipërmarrjes”,  kl.12 – 34 orë 

	Tema   1
	Kuptimi, rëndësia dhe roli i sipërmarrjes 
	1 orë

	Tema   2
	Aftësitë (sjellja) sipërmarrëse
	1 orë

	Tema   3
	Vetëvlerësimi i potencialit personal
	2 orë

	Tema   4
	Vlerësimi i kërkesave, dëshirave, mundësive dhe vështirësive
	2 orë

	Tema   5
	Zgjidhja e problemeve dhe vendimmarrja
	2 orë

	Tema   6
	Qëndrimi kritik dhe krijues ndaj zgjidhjeve të bëra, sukseseve dhe dështimeve
	2 orë

	Tema   7
	Etika e komunikimit dhe negocimit
	2 orë

	Tema   8
	Puna individuale dhe puna në grup
	2 orë

	Tema   9
	Gatishmëria, iniciativa dhe motivimi
	2 orë

	Tema 10
	Përgjegjësia individuale dhe shoqërore
	2 orë

	Tema 11
	Menaxhimi efiçient i burimeve
	2 orë

	Tema 12
	Aftësitë udhëheqëse në kontekstin e sipërmarrjes
	2 orë

	Tema 13
	Globalizimi, informacioni, mjedisi dixhital dhe mediat sociale
	2 orë

	Tema 14
	Sipërmarrja e biznesit dhe sipërmarrja sociale
	1 orë

	Tema 15
	Format e organizimit të sipërmarrjeve 
	2 orë

	Tema 16
	Konteksti i sipërmarrjeve
	1 orë

	Tema 17
	Mjedisi ligjor i sipërmarrjeve
	2 orë

	Tema 18
	Marrëdhëniet e punës
	2 orë

	Tema 19
	Zgjidhja e mosmarrëveshjeve në mjedisin e punës
	2 orë





I. CERTIFIKATA BAZË

1. Moduli “Teknikat e shërbimit për ushqim dhe pijeve I”, (M-13-2709-26), kl.10 - 16 orë Teori dhe 270 orë Praktikë

Qëllimi i Modulit profesional:
Ky modul teoriko-praktik u ofron nxënësve një formim të përgjithshëm mbi shërbimin dhe teknikat në departamentin e ushqimit dhe pijeve. Në përfundim të modulit, nxënësit do jenë të aftë të punojnë në mënyrë të pavarur ose në grup, në sektorin e shërbimit, në industrinë e mikpritjes. Ata do të mësojnë të gjitha teknikat e shërbimit, shtrimit të tavolinës, si dhe plotësimin e dokumentacionit në departamentin e ushqimit dhe pijeve. Gjithashtu nxënësit do të marrin një informacion të përgjithshëm mbi menutë dhe shërbimet kryesore.

Rezultatet e pritshme

Njohuritë dhe shprehitë që fiton nxënësi: 
· Liston hapat kryesore të përgatitjes dhe shërbimit të: 
· shërbimit të mëngjesit;
· shërbimit bufe;
· shërbimit Brunch-it.
· Dallon karakteristikat kryesore të shërbimit bazë dhe informal në departamentin e ushqimit dhe pijeve.
· Identifikon produkte të ndryshme të pastrimit, sipas standardit në sektorin e shërbimit.
· Identifikon dokumentacionin si listën e kontrollit në funksion të veprimtarive në sektorin e shërbimit.

Kompetencat që fiton nxënësi:
Praktikë në kabinetin e restorantit duke përdorur dokumentacionin profesional përkatës. 
· Shtron bufetë për shërbimin e mëngjesit, brunch-it dhe bufesë standarde.
· Zbaton teknikat e shërbimit të mëngjesit, brunch-it dhe bufesë, nga pritja deri në përcjelljen e klientëve.
· Kryen shërbim profesional me geridon.
· Ilustron dhe skicon lloje të ndryshme të shtrimit të tavolinave.
· Praktikon pastrimin e mjeteve të punës dhe zonave të përbashkëta të shërbimit në departament.
· Prezanton menunë te klienti sipas standardeve të shërbimit.
· Merr porositë e ushqimeve dhe pijeve nga klientët sipas standardeve gjatë shërbimit të mëngjesit, brunch-it dhe bufesë.
· Respekton dhe zbaton legjislacionin në fuqi në departamentin e Ushqimit dhe Pijeve (F&B).

Qëndrimet që zhvillohen te nxënësi:
· Demonstron aftësi për të punuar në grup dhe në mënyrë të pavarur në departamentin e Ushqimit dhe Pijeve (F&B).
· Vlerëson rëndësinë e përdorimit të dokumentacionit profesional gjatë shërbimit për garantimin e cilësisë.
· Vlerëson rëndësinë e pastrimit dhe mirëmbajtjes së pajisjeve për ruajtjen e funksionalitetit dhe vlerës së tyre gjatë procesit të shërbimit.
· Respekton legjislacionin në fuqi në departamentin e Ushqimit dhe Pijeve (F&B) dhe ndërgjegjësohet për pasojat që sjell moszbatimi i tij.

Udhëzime për zbatimin e modulit profesional:
Zhvillimi i këtij moduli do të përfshijë të nxënit duke u bazuar në njohuri dhe aftësi praktike. Përvetësimi i njohurive dhe aftësive do të realizohet përmes:
· Mësimit të kombinuar duke përdorur materiale dixhitale dhe tradicionale nëpërmjet Sistemit të Menaxhimit të Mësimit (SMM). Njohuritë e fituara do të përvetësohen përmes veprimtarive të ndryshme të organizuara nga mësimdhënësit në klasë. Zhvillimi i aftësive praktike do të përforcohet nga mësimdhënësit në kabinetin e restorantit.
Zhvillimi i modulit:
· Moduli zhvillohet për një periudhë prej 26 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Moduli përfundon me një vlerësim teorik dhe praktik.
Burimet e nevojshme:
· Klasë me pajisje multimediale.
· Kabinet IT ose klasë e mësimit të kombinuar.
· Bibliotekë dhe materiale mësimore.
· Kabineti i restorantit ku do zhvillohet praktika.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe aftësitë në lidhje me përmbajtjen e modulit dhe arritjen e rezultateve të të nxënit. Ata do të duhet të demonstrojnë aftësitë profesionale e tyre F&B, si dhe kompetencat duke shërbyer ushqime për klientët në restorantin model. Nxënësit duhet të arrijnë standardet minimale të kërkuara nga niveli i të nxënit.
Nxënësit do të vlerësohen me provime praktike që do të zhvillohen në laboratorin interaktiv F&B, si dhe provime teorike që do të zhvillohen online në Sistemin e Menaxhimit të Mësimit në fund të modulit.
Provimet teorike do të përbëhen nga pyetjet e vërtetë/e gabuar, pyetje me zgjedhje të shumëfishta, si dhe pyetje të hapura që do të lidhen me përmbajtjen e modulit.
Në provimet praktike nxënësit do të vlerësohen në laboratorin interaktiv të F&B ku do të duhet t`i shërbejnë klientëve një vakt të vërtetë. Më pas mësimdhënësit do të vlerësojnë performancën e nxënësve bazuar në kriteret përkatëse të vlerësimit.


2. Lënda: “Njohuri për pijet”, (L-13-690-26), kl.10 - 16 orë Teori

Qëllimi i lëndës profesionale:
Një kuptim i qartë i përzgjedhjes së pijeve është një element thelbësor për ofrimin e shërbimit me standarde të larta. Kjo lëndë ofron një hyrje në industrinë e pijeve dhe në rolin e saj të rëndësishëm si gjeneruese e të ardhurave. Nëpërmjet kësaj lënde, nxënësi do të njohë standardet e mikpritjes, veprimtarinë e restoranteve, si dhe do të marrë njohuri të përgjithshme mbi produktet që zakonisht u shërbehen klientëve, duke përfshirë birrën, koktejet, moktejet, pijet e gazuara dhe ujin.   

Rezultatet e pritshme

Njohuritë që fiton nxënësi:
· Shqyrton kuptimin social dhe kulturor, si dhe modelet e konsumit të birrës sipas kulturave të ndryshme.
· Analizon rajonet e ndryshme të prodhimit të birrës në botë. 
· Vlerëson procesin e prodhimit të birrës. 
· Identifikon lloje të ndryshme të birrës dhe pijeve joalkoolike. 
· Emërton origjinën dhe karakteristikat e pijeve të ndryshme joalkoolike. 
· Liston prodhuesit kryesorë të birrës dhe pijeve joalkoolike. 
· Identifikon dokumentet e ndryshme dhe listat e kontrollit që përdoren në përgatitjen dhe shërbimin e birrës. 
· Përshkruan produkte ushqimore të ndryshme që përdoren në shërbimin e birrës.

Kompetencat që fiton nxënësi:
· Dallon ndryshimin midis llojeve të birrave.
· Përcakton temperaturën e duhur të servirjes për lloje të ndryshme të birrës dhe pijeve joalkoolike. 
· Kryen një shërbim të përshtatshëm të pijeve.
· Zgjedh gotat e përshtatshme për çdo varietet të birrës dhe për pijet joalkoolike. 
· Trajton pyetjet e klientëve mbi birrën dhe pijet joalkoolike. 
· Punon në përputhje me legjislacionin lokal per sa i perket shërbimit te alkoolit.

[bookmark: _Hlk171613248]Qëndrimet që zhvillohen te nxënësi:
· Dallon rëndësinë e njohurive për pijet në procesin e krijimit të vlerave për klientët e hoteleve dhe restoranteve.
· Shpjegon efektet e zbatimit të vazhdueshëm të rregullave të shërbimit për pijet. 
· Vlerëson rolin e listave të kontrollit në procesin e sigurimit të cilësisë së birrës.

Udhëzime për zbatimin e lëndës profesionale:
Zhvillimi  i kësaj lënde do të përfshijë të nxënit, duke u bazuar në njohuri dhe analizë shqisore të pijeve te ndryshme. Përvetësimi i njohurive do të realizohet përmes:
· Mësimit të kombinuar, duke përdorur materiale dixhitale dhe tradicionale nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM-së do të përforcohen gjatë zhvillimit të mësimit në klasë, me mbështetjen e mësimdhënësit, si dhe nëpërmjet metodave të të nxënit aktiv. 


Zhvillimi i lëndës:
· Lënda zhvillohet për një periudhë prej 26 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik dhe praktik.
Burimet e nevojshme:
· Klasë me pajisje multimediale.
· Laborator interaktiv i aplikimit F&B (bar dhe restorant i improvizuar).
· Kabinet IT ose klasë e mësimit të kombinuar.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Nxënësit do të vlerësohen me një provim përfundimtar, i cili do të zhvillohet online në Sistemin e Menaxhimit të Mësimit SMM në përfundim të lëndës. Provimi përfundimtar do të përbëhet nga pyetje e vërtetë/e gabuar, pyetje me zgjedhje të shumëfishta, si dhe pyetje të hapura bazuar në përmbajtjen e lëndës.




3. Lënda: “Historia dhe praktika e shërbimit të kafesë dhe çajit”, (L-13-691-26), kl.10 - 16 orë Teori

[bookmark: _Hlk171614878]Qëllimi i lëndës profesionale:
Kafeja dhe çaji po fitojnë gjithnjë e më shumë rëndësi në mbarë botën, ndërsa restorantet, baret dhe hotelet po zgjerojnë menutë e tyre të pijeve për t’iu përgjigjur kërkesave në rritje të klientëve.
Në këtë lëndë, nxënësit do të njihen me lloje të ndryshme kafeje dhe çaji, mënyrat e përgatitjes dhe të konsumimit të tyre në kultura të ndryshme në mbarë botën. Përmes njohjes me historinë e këtyre pijeve, nxënësi do të fitojë një kuptim më të thellë mbi praktikat më të mira të përgatitjes dhe shërbimit, preferencat e degustimit, evolucionin e tyre, si dhe përzgjedhjen e enëve dhe pajisjeve të shërbimit të disponueshme në treg.

Rezultatet e pritshme

Njohuritë që fiton nxënësi:
· [bookmark: _Hlk171511279]Përshkruan historinë e kafesë dhe çajit.
· Shqyrton kuptimin social - kulturor, si dhe modelet e konsumit të kafesë dhe çajit, përgjatë epokave dhe kulturave të ndryshme.
· Liston karakteristikat e llojeve të ndryshme të kafesë dhe çajit dhe origjinën e tyre.
· Analizon prodhimin e kafesë dhe çajit nga korrja deri te paketimi.
· Rendit hapat e shërbimit të kafesë dhe çajit.
· Emërton pijet e ndryshme të përgatitura me bazë kafe ose çaji.
· Identifikon ushqimet për t'u shoqëruar me kafe dhe çaj.
· Zgjedh gotat dhe pajisjet e ndryshme që përdoren në përgatitjen dhe shërbimin e kafesë dhe çajit.

Kompetencat që fiton nxënësi:
· Praktikon përgatitjen dhe shërbimin e kafesë dhe çajit.
· Përgatit pije të nxehta dhe të ftohta me bazë kafe ose caji.
· Kryen larjen me dore dhe me makinë larëse të gotave dhe pajisjeve të ndryshme të përdorura në shërbimin e kafesë dhe çajit.
· Zgjedh dokumentet dhe listat e ndryshme të përdorura në përgatitjen dhe sherbimin e kafesë dhe çajit.

Qëndrimet që zhvillohen te nxënësi:
· Evidenton rolin e vlefshëm të njohurive për kafenë dhe çajin në procesin e krijimit të vlerave për klientët e hoteleve dhe restoranteve.
· Demonstron aftësinë për të punuar në një bar në mënyrë të pavarur edhe në skuadër.
· Shpjegon rolin e listave të kontrollit në procesin e sigurimit të cilësisë së kafesë dhe çajit.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri dhe analizës shqisore të kafesë dhe çajit. Përvetësimi i njohurive do të realizohet përmes:
· [bookmark: _Hlk236219630][bookmark: _Hlk236228651][bookmark: _Hlk236229171][bookmark: _Hlk236229394][bookmark: _Hlk236229604]Mësimit të kombinuar duke përdorur materiale dixhitale dhe tradicionale të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM-së, do të përforcohen gjatë zhvillimit të mësimit në klasë, me mbështetjen e mësimdhënësit, si dhe nëpërmjet metodave të të nxënit aktiv. 
Zhvillimi i lëndës:
· Lënda zhvillohet për një periudhë prej 26 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik dhe praktik.
Burimet e nevojshme:
· Klasë me pajisje multimediale.
· Laborator interaktiv i aplikimit F&B (bar dhe restorant i improvizuar).
· Kabinet IT ose klasë e mësimit të kombinuar.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës. 
[bookmark: _Hlk236229276]Vlerësimi i nxënësve do të realizohet nëpërmjet kuizeve dhe një provim përfundimtar i cili do të zhvillohet online në Sistemin e Menaxhimit të Mësimit SMM, në përfundim të lëndës. Kuizet dhe provimi teorik përfundimtar do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen së lëndës.


4. Lënda: “Teknikat e shitjes në restorant”, (L-13-692-26), kl.10 - 16 orë Teori

Qëllimi i lëndës profesionale:
Kjo lëndë ofron njohuritë bazë mbi sistemet standarde të faturimit dhe proceset e shitjes të përdorura në industrinë e mikpritjes dhe F&B (ushqimit dhe pijeve). Lënda synon të zhvillojë njohuritë dhe aftësitë e nxënësve në përdorimin e teknikave të marrjes së porosive, shitjes aktive, komunikimit efektiv gjatë procesit të shitjes dhe shërbimit pas shitjes, si pjesë e ciklit të shërbimit ndaj klientit. 

Rezultatet e pritshme

Njohuritë që fiton nxënësi:
· Shpjegon procesin e marrjes së porosive në sektorin e ushqimit dhe pijeve (F&B).
· Përshkruan fazat kryesore të procesit të shitjes në strukturat akomoduese dhe restorantet.
· Shpjegon funksionet dhe përdorimin e sistemit POS (Point of Sale) në restorante për rritjen e efikasitetit të punës.
· Dallon avantazhet dhe kufizimet e metodave të ndryshme të pagesës.
· Shpjegon rëndësinë e shërbimit pas shitjes në rritjen e kënaqësisë dhe besnikërisë së klientëve.
· Shpjegon rëndësinë e përmbushjes dhe tejkalimit të pritshmërive të klientëve.

Kompetencat që fiton nxënësi:
· Merr porositë e klientëve në mënyrë efikase dhe në përputhje me standardet e shërbimit në F&B.
· Zbaton teknika efektive të promovimit dhe shitjes së produkteve dhe shërbimeve.
· Përdor teknika të shitjes aktive, si up-selling dhe cross-selling.
· Përdor në mënyrë efektive sistemin POS (Point of Sale) për marrjen e porosive dhe përpunimin e tyre.

Qëndrimet që zhvillohen te nxënësi:
· Vlerëson rëndësinë e kompetencave profesionale të stafit të shërbimit në realizimin e një procesi efektiv shitjeje dhe në rritjen e kënaqësisë së klientit në departamentin e Ushqimit dhe Pijeve (F&B).
· Identifikon kufizimet dhe mundësitë për përmirësimin e procesit të marrjes së porosive, promovimit të produkteve dhe shitjes në departamentin e Ushqimit dhe Pijeve (F&B).

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi njohurive do të realizohet përmes: 
· Mësimit të kombinuar duke përdorur përmbajtje digjitale dhe tradicionale të ofruara përmes Sistemit të Menaxhimit të Mësimit (SMM). 
· Njohuritë e fituara përmes SMM-së do të përvetësohen gjatë orëve të mësimit me mbështetjen e mëimdhënësit dhe mësimin aktiv.
Zhvillimi i lëndës:
· Lënda zhvillohet gjatë një periudhe prej 26 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.

Burimet e nevojshme:
· Klasë me pajisje multimediale. 
· Laboratori interaktiv i F&B (bar dhe restorant simulimi). 
· Laboratori i IT. 
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

[bookmark: _Hlk164954011]Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet një provimi përfundimtar i cili do të zhvillohet online në Sistemin e Menaxhimit të Mësimit, në përfundim të lëndës. Kuizet dhe provimi teorik përfundimtar do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e lëndës.


5. Lënda: “Hyrje në veprimtaritë e mikpritjes”, (L-13-651-26), kl.10 - 16 orë Teori

Qëllimi i lëndës profesionale:
Drejtimi i një biznesi të suksesshëm në industrinë e mikpritjes kërkon koordinimin e një sërë funksionesh dhe rolesh që kontribuojnë në ofrimin e shërbimeve cilësore. Çdo funksion është i ndërlidhur me të tjerët dhe luan një rol thelbësor në krijimin e një përvoje pozitive dhe të kënaqshme për klientin. Kjo lëndë synon t'u ofrojë nxënësve një kuptim të historisë dhe evolucionit të industrisë së akomodimit, strukturës dhe funksionimit të saj, si dhe të rolit të aktorëve kryesorë dhe palëve të interesit në zhvillimin e kësaj industrie. Gjithashtu, lënda trajton pozicionin dhe rëndësinë e industrisë së akomodimit brenda sektorit më të gjerë të turizmit.

Rezultatet e pritshme

Njohuritë që fiton nxënësi:
· Identifikon sektorët kryesorë dhe mundësitë e punësimit në industrinë e mikpritjes.
· Dallon llojet kryesore të restoranteve dhe njësive të ushqimit dhe pijeve (F&B).
· Identifikon sinergjitë dhe bashkëpunimin ndërmjet palëve të ndryshme të interesit në industrinë e mikpritjes.
· Shpjegon ndërveprimin dhe bashkëpunimin ndërmjet departamentit të ushqimit dhe pijeve (F&B) dhe departamenteve të tjera të hotelit dhe restorantit.
· Analizon ndërlidhjet, rolet dhe përgjegjësitë e ndërsjella të palëve të interesit në bizneset e mikpritjes.

Kompetencat që fiton nxënësi:
· Përshkruan historinë dhe evolucionin e industrisë së mikpritjes.
· Shpjegon sistemet e klasifikimit të përdorura për hotelet dhe restorantet. 
· Analizon strukturën organizative (organizgramën) e llojeve të ndryshme të hoteleve dhe restoranteve. 
· Identifikon komponentët kryesorë të industrisë së mikpritjes dhe turizmit, duke përfshirë nënsektorët dhe veprimtaritë përkatëse.

Qëndrimet që zhvillohen te nxënësi:
· Shpjegon rëndësinë e sinergjive efektive ndërmjet hoteleve, restoranteve dhe sektorëve të tjerë të industrisë së mikpritjes dhe turizmit.
· Argumenton rëndësinë e etikës profesionale dhe të qëndrueshmërisë në industrinë e mikpritjes dhe turizmit.
· Shpjegon ndërvarësinë e sektorëve të ndryshëm të industrisë së mikpritjes dhe turizmit dhe ndikimin e tyre në krijimin e një përvoje cilësore për klientin.

Udhëzime për zbatimin e lëndës profesionale:
[bookmark: _Hlk236300526]Zhvillimi i kësaj lënde do të përfshijë të nxënit, duke u bazuar në njohuri. Përvetësimi njohurive do të realizohet përmes: 
· [bookmark: _Hlk236219271]Mësimit të kombinuar duke përdorur materiale dixhitale dhe tradicionale nëpërmjet Sistemit të Menaxhimit të Mësimit (SMM). Njohuritë e fituara përmes SMM-së do të përforcohen gjatë zhvillimit të mësimit në klasë, me mbështetjen e mësimdhënësit, si dhe nëpërmjet metodave të të nxënit aktiv. 

Zhvillimi i lëndës:
· Lënda zhvillohet gjatë një periudhe prej 26 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale. 
· Laboratori i IT. 
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen e lëndës dhe synimeve të saj.
[bookmark: _Hlk236219400]Vlerësimi i nxënësve do të realizohet nëpërmjet një provimi përfundimtar online, i cili do të zhvillohet në Sistemin e Menaxhimit të Mësimit (SMM), në përfundim të lëndës. Provimi do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e lëndës.







6. Lënda: “Bazat e matematikës”, (L-13-652-26), kl.10 - 16 orë Teori

Qëllimi i lëndës profesionale:
Përfshirja e koncepteve thelbësore të matematikës do t’u mundësojë nxënësve të zhvillojnë aftësi analitike dhe llogaritëse të nevojshme për të përballuar me sukses kërkesat e industrisë së mikpritjes.
Kjo lëndë fokusohet në zbatimin e koncepteve bazë matematikore në situata praktike të industrisë së mikpritjes, duke përfshirë konvertimin e njësive matëse, përshtatjen e recetave të gatimit, përdorimin e rregullit të treshit, llogaritjen e përqindjeve, analizën e kostove dhe procese të tjera të lidhura me menaxhimin e përditshëm të aktiviteteve të hotelerisë dhe gastronomisë

Rezultatet e pritshme

Njohuritë që fiton nxënësi: 
· Klasifikon lloje të ndryshme numrash dhe shpjegon karakteristikat e tyre.
· Përshkruan dhe zbaton parimet bazë të aritmetikës në situata praktike.
· Shpjegon marrëdhëniet ndërmjet përqindjeve dhe zbatimin e tyre në llogaritjet profesionale.
· Identifikon dhe përdor njësi të ndryshme matëse dhe llogaritëse të nevojshme në industrinë e mikpritjes.
· Dallon ndryshimin ndërmjet peshës bruto dhe peshës neto dhe zbaton konceptet përkatëse në situata praktike.
· Shpjegon konceptet e proporcionalitetit dhe zbaton rregullin e treshit në zgjidhjen e problemeve praktike.

Kompetencat që fiton nxënësi:
· Përdor terminologjinë, simbolet dhe konceptet bazë të aritmetikës në zgjidhjen e problemeve praktike.
· Kryen llogaritje për sasitë proporcionale duke zbatuar rregullin e treshit dhe përqindjet.
· Konverton dhe përdor njësi të ndryshme matëse dhe llogaritëse të nevojshme në situata profesionale.
· Përllogarit sasitë e përbërësve të recetave/recepturave të gatimit në varësi të numrit të caktuar të klientëve.
· Llogarit koston e një recete duke marrë në konsideratë peshën bruto, peshën neto dhe humbjet gjatë përpunimit.
· Zbaton konceptet matematikore në situata reale dhe në proceset e punës në sektorin e ushqimit dhe pijeve (F&B).

Qëndrimet që zhvillohen te nxënësi:
· Shpjegon rëndësinë e matematikës dhe zbatimin e saj në situatat e përditshme.
· Vlerëson rolin dhe përdorimin e matematikës në proceset e punës në hotele dhe restorante.
· Zhvillon të menduarin analitik dhe përdor arsyetimin matematikor për zgjidhjen e problemeve praktike në situata reale.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi njohurive do të realizohet përmes: 

· Mësimit të kombinuar duke përdorur materiale dixhitale dhe tradicionale nëpërmjet Sistemit të Menaxhimit të Mësimit (SMM). Njohuritë e përfituara nëpërmjet SMM-së do të përforcohen gjatë zhvillimit të mësimit në klasë, me mbështetjen e mësimdhënësit, si dhe nëpërmjet metodave të të nxënit aktiv. 
Zhvillimi i lëndës:
· Lënda zhvillohet për një periudhë prej 26 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik dhe praktik.
Burimet e nevojshme:
· Klasë me pajisje multimediale.
· Kabinet IT ose klasë e mësimit të kombinuar.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet kuizeve dhe një provimi përfundimtar, i cili do të zhvillohet online në Sistemin e Menaxhimit të Mësimit (SMM), në përfundim të lëndës. Kuizet dhe provimi teorik përfundimtar do të përfshijnë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e lëndës.





7. Lënda: “Hyrje në shërbimin e klientit në F&B”, (L-13-695-26), kl.10 - 16 orë Teori 

Qëllimi i lëndës profesionale:
Lënda trajton konceptet kryesore që lidhen me shërbimin ndaj klientit dhe elementet më të rëndësishme ku duhet të fokusohet stafi i sektorit të ushqimit dhe pijeve (F&B), me qëllim ofrimin e një shërbimi cilësor dhe krijimin e një përvoje pozitive për klientin.
Në përfundim të lëndës, nxënësit do të përvetësojnë  njohuri dhe aftësi për zbatimin e praktikave të shërbimit profesional ndaj klientit, duke kontribuar në rritjen e kënaqësisë dhe besnikërisë së klientit, si dhe në përmirësimin e performancës së veprimtarive të sektorit F&B.

Rezultatet e pritshme

Njohuritë që fiton nxënësi:
· Dallon kategoritë e klientëve të restorantit bazuar në karakteristikat, nevojat dhe pritshmëritë e tyre.
· Identifikon pikat kryesore të kontaktit gjatë gjithë eksperiencës së klientit në veprimtaritë e sektorit të ushqimit dhe pijeve (F&B).
· Përshkruan etapat e ciklit të shërbimit ndaj klientit, nga pritja dhe akomodimi i klientit deri në përfundimin e shërbimit dhe largimin e tij.
· Identifikon sfidat dhe rreziqet që mund të ndikojnë në përvojën e klientit në një njësi të sektorit F&B.
· Analizon faktorët, shkaqet dhe ndikimin e kënaqësisë dhe pakënaqësisë së klientit në cilësinë e shërbimit.

Kompetencat që fiton nxënësi:
· Identifikon nevojat dhe pritshmëritë e klientëve në lidhje me produktet dhe shërbimet e ofruara nga sektori i ushqimit dhe pijeve (F&B).
· Dallon treguesit e kënaqësisë dhe pakënaqësisë së klientit gjatë ndërveprimit dhe komunikimit me të.
· Zbaton veprimtari të përshtatshme në aktivitetet e përditshme të sektorit F&B për të përmirësuar përvojën e klientit.
· Zbaton teknika të rikuperimit të shërbimit për menaxhimin e situatave të pakënaqësisë së klientëve.

Qëndrimet që zhvillohen te nxënësi:
· Demonstron një qëndrim të orientuar drejt klientit në veprimtarinë e përditshme profesionale, edhe në situata stresuese.
· Vlerëson rëndësinë e ofrimit të një shërbimi efektiv dhe cilësor ndaj klientit në sektorin e ushqimit dhe pijeve (F&B).
· Shpjegon ndikimin e kënaqësisë dhe pakënaqësisë së klientit në performancën dhe cilësinë e shërbimeve të hoteleve dhe restoranteve.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Këto njohuri më pas do të zbatohen në praktikë. Përvetësimi njohurive do të realizohet përmes: 

· Mësimit të kombinuar duke përdorur materiale dixhitale dhe tradicionale nëpërmjet Sistemit të Menaxhimit të Mësimit (SMM). Njohuritë e fituara përmes SMM-së, do të përforcohen gjatë zhvillimit të mësimit në klasë, me mbështetjen e mësimdhënësit, si dhe nëpërmjet metodave të të nxënit aktiv, siç është loja me role etj.
Zhvillimi i lëndës:
· Lënda zhvillohet për një periudhë prej 26 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet një provimi përfundimtar, i cili do të zhvillohet online në Sistemin e Menaxhimit të Mësimit (SMM) në përfundim të lëndës. Provimi do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, të bazuar në përmbajtjen e lëndës.










8. Lënda: “Higjiena dhe praktikat e shëndetit në punë”, (L-13-649-26), kl.10–16 orë Teori 

Qëllimi i lëndës profesionale:
Higjiena në punë është një disiplinë që lidhet me identifikimin, vlerësimin dhe kontrollin e faktorëve të rrezikut në mjedisin e punës, me qëllim mbrojtjen e shëndetit dhe mirëqenies së punonjësve dhe garantimin e sigurisë së klientëve.
Në këtë lëndë, nxënësit do të njihen me konceptet dhe praktikat kryesore të higjienës në punë, duke filluar nga standardet e paraqitjes dhe uniformës profesionale deri te kërkesat e përgjithshme të sigurisë dhe higjienës në industrinë e mikpritjes. Një fokus i veçantë do t’i kushtohet përdorimit të pajisjeve dhe mjeteve të sigurisë, zbatimit të sistemit HACCP, si dhe kuadrit ligjor dhe standardeve ndërkombëtare që rregullojnë praktikat e higjienës dhe sigurisë në sektorin e mikpritjes.

Rezultatet e pritshme:

Njohuritë që fiton nxënësi:
· Përshkruan rregullat kryesore dhe praktikat më të mira të higjienës personale dhe profesionale në mjediset e punës në sektorin F&B.
· Shpjegon shkaqet, simptomat dhe masat parandaluese për çështjet që lidhen me higjienën dhe sigurinë ushqimore në veprimtaritë e sektorit F&B.
· Shpjegon parimet bazë të sistemit HACCP dhe rëndësinë e zbatimit të tij në menaxhimin e sigurisë ushqimore.
· Identifikon masat parandaluese për kontrollin dhe kufizimin e përhapjes së mikroorganizmave të rrezikshëm.
· Dallon llojet e rreziqeve nga zjarri dhe identifikon pajisjet, mjetet ndihmëse dhe procedurat e sigurisë që përdoren në rast zjarri ose emergjencash të tjera në mjediset e shërbimit F&B.
· Analizon praktikat më të mira për shëndetin dhe sigurinë në punë në mjediset e sektorit F&B.
· Identifikon dokumentacionin, regjistrat dhe listat e kontrollit që lidhen me higjienën, sigurinë ushqimore dhe shëndetin në punë.

Kompetencat që fiton nxënësi:
· Zbaton masat paraprake për ruajtjen e higjienës dhe sigurisë ushqimore në veprimtaritë e sektorit F&B.
· Zbaton praktika të përshtatshme të higjienës personale dhe profesionale për të shmangur rreziqet që lidhen me sigurinë ushqimore.
· Zbaton procedurat e duhura të sigurisë për menaxhimin e rreziqeve nga zjarri dhe aksidenteve të tjera të zakonshme në mjediset e shërbimit F&B.
· Kontribuon në zbatimin, monitorimin dhe përditësimin e planit HACCP në përputhje me procedurat e sigurisë ushqimore.
· Vepron në përputhje me rregulloret e shëndetit dhe sigurisë në punë për industrinë e ushqimit dhe pijeve (F&B).
· Demonstron sjellje dhe praktika të sigurta në vendin e punës për parandalimin e aksidenteve dhe lëndimeve.

Qëndrimet që zhvillohen te nxënësi:
· Diskuton ndikimin e praktikave të papërshtatshme të higjienës personale dhe profesionale në sigurinë ushqimore dhe cilësinë e shërbimit.
· Vlerëson rëndësinë e zbatimit dhe respektimit të standardeve të higjienës në strukturat e mikpritjes.
· Shpjegon rolin dhe përfitimet e zbatimit të politikave të shëndetit dhe sigurisë në vendin e punës.
· Shpjegon rëndësinë e përdorimit të listave të kontrollit, masave monitoruese të higjienës dhe sigurisë, si dhe plotësimit të saktë të dokumentacionit përkatës.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi i njohurive do të realizohet përmes: 
· [bookmark: _Hlk236219215]Mësimit të kombinuar, duke përdorur përmbajtje dixhitale dhe tradicionale nëpërmjet Sistemit të Menaxhimit të Mësimit (SMM). Njohuritë e marra nëpërmjet SMM-së do të përforcohen gjatë zhvillimit të mësimit në klasë, me mbështetjen e mësimdhënësit, si dhe nëpërmjet metodave të të nxënit aktiv. 
Zhvillimi i lëndës:
· Lënda zhvillohet për një periudhë prej 26 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet një provimi përfundimtar, i cili do të zhvillohet online në Sistemin e Menaxhimit të Mësimit (SMM) në përfundim të lëndës. Provimi do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e lëndës.




9. Lënda: “Bazat e gjuhës angleze”, (L-13-653-26), kl.10 - 32 orë Teori

Qëllimi i lëndës profesionale:
Duke trajtuar konceptet bazë të gjuhës angleze, kjo lëndë synon t’u ndihmojë nxënësve të zhvillojnë aftësitë e nevojshme për komunikim bazë në gjuhën angleze me klientët në mjediset e hotelerisë dhe mikpritjes.
Lënda përfshin ushtrime të gjuhës angleze që lidhen me shqiptimin (fonetikën), strukturat gramatikore dhe përdorimin e saktë të gjuhës, me fokus të veçantë në terminologjinë dhe fjalorin profesional të përdorur në departamentet kryesore të bizneseve të shërbimeve dhe mikpritjes.

Rezultatet e pritshme

Njohuritë që fiton nxënësi:
· Shpjegon rregullat bazë të gramatikës së gjuhës angleze, duke përfshirë:
· përdorimin e foljeve dhe kohëve të tyre;
· strukturën e fjalisë (kryefjalën dhe kallëzuesin);
· shqiptimin dhe përdorimin e saktë të tingujve në gjuhën angleze;
· ndërtimin e fjalive dhe pyetjeve;
· shprehjet e zakonshme të komunikimit.
· Identifikon dhe përdor terminologjinë bazë profesionale në gjuhën angleze, duke përfshirë:
· shprehjet kryesore të përdorura gjatë pritjes, akomodimit dhe përcjelljes së klientëve;
· termat kryesorë të përdorur në veprimtaritë e sektorit të ushqimit dhe pijeve (F&B);
· termat kryesorë të përdorur në veprimtaritë e kuzhinës, duke përfshirë teknikat e përgatitjes dhe gatimit të ushqimit.

Kompetencat që fiton nxënësi:
· Komunikon në mënyrë efektive në gjuhën angleze gjatë proceseve të shërbimit, duke përfshirë:
· shërbimin e mëngjesit;
· shërbimin e bufesë;
· shërbimin e brunch-it.
· Zbaton rregullat bazë të komunikimit verbal dhe të shkruar në gjuhën angleze në situata profesionale të hotelerisë dhe restorantit. 
· Zhvillon komunikime joformale me klientët për tema të ndryshme, si mjedisi përreth, vendndodhja, aktivitetet dhe informacionet e përgjithshme lokale.
· Përkthen dhe përshtat menutë e mëngjesit, drekës dhe darkës në gjuhën angleze, duke përdorur terminologjinë e përshtatshme profesionale.

Qëndrimet që zhvillohen te nxënësi:
· Vlerëson rëndësinë e përdorimit të gjuhës angleze në komunikimin profesional dhe në veprimtaritë e sektorit të ushqimit dhe pijeve (F&B).
· Vlerëson rolin e komunikimit efektiv në gjuhën angleze në rritjen e kënaqësisë dhe përvojës pozitive të klientit.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi njohurive do të realizohet përmes: 
· Mësimit të kombinuar i cili do të zhvillohet duke përdorur përmbajtje dixhitale dhe tradicionale, nëpërmjet një Sistemi të Menaxhimit të Mësimit (SMM). Njohuritë e marra nëpërmjet SMM-së, do të përforcohen gjatë zhvillimit të mësimit në klasë, me mbështetjen e mësimdhënësit, si dhe nëpërmjet metodave të të nxënit aktiv. 
· Zhvillimi i lëndës:
· Lënda zhvillohet për një periudhë prej 26 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
Referencat:
· Materiali i krijuar nga EHL.
· Manuali i nxënësve International Express.
· Manual për mësimdhënësit International Express.
· International Express Essential Grammar in Use.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet dy provimeve. Provimi i parë do të jetë një vlerësim me gojë, ku nxënësit do të zhvillojnë një diskutim të shkurtër në gjuhën angleze në çifte, bazuar në një temë të përcaktuar nga vlerësuesi.
Provimi përfundimtar do të zhvillohet në përfundim të lëndës dhe do të bazohet në njohuritë dhe aftësitë e zhvilluara gjatë gjithë procesit mësimor. Formati dhe kërkesat e provimit përfundimtar do t’u komunikohen nxënësve nga mësimdhënësi përpara zhvillimit të tij.






II. CERTIFIKATA E NDËRMJETME

1. Moduli: “Teknikat e shërbimit të ushqimit dhe pijeve II”, (M-13-2710-26), kl.11 – 32 orë Teori dhe 180 orë Praktikë

Qëllimi i Modulit profesional:
Pas përvetësimit të njohurive bazë në klasën e 10-të mbi teknikat e shërbimit, etikën profesionale dhe komunikimin me klientin, nxënësi zhvillon më tej aftësitë profesionale përmes praktikës së integruar. Ky modul teoriko-praktik fokusohet në përvetësimin e teknikave të avancuara të shërbimit në sektorin e ushqimit dhe pijeve (F&B), duke përfshirë shtrimin e avancuar të tavolinave, organizimin dhe realizimin e shërbimeve për bankete dhe evente, etikën profesionale të shërbimit në tavolinë, si dhe teknikat e shitjes dhe sugjerimit ndaj klientit.

Rezultatet e pritshme

Njohuritë dhe shprehitë që fiton nxënësi: 
· Përshkruan hapat kryesorë të përgatitjes dhe shërbimit në:
· shërbimin e mëngjesit;
· shërbimin e bufesë;
· shërbimin e brunch-it.
· Përcakton karakteristikat kryesore të llojeve të shërbimit dhe teknikave të përdorura në sektorin e ushqimit dhe pijeve (F&B).
· Përshkruan zhvillimin historik të shtrimit të tavolinës dhe ndikimin e kulturave të ndryshme në praktikat e shërbimit në mbarë botën.
· Zbaton parimet bazë të shitjes dhe sugjerimit të produkteve ndaj klientit.

Kompetencat që fiton nxënësi:
Nëpërmjet praktikës në kabinetin e restorantit, nxënësi aftësohet si më poshtë: 
· Realizon shtrime të ndryshme të tavolinës për vakte dreke, darke dhe bankete.
· Zbaton procedurat e shërbimit nga pritja, akomodimi dhe marrja e porosisë deri në përcjelljen e klientit.
· Kryen filetimin e peshkut dhe përgatitjen e tartarit në prani të klientit, sipas standardeve të shërbimit.
· Realizon filetimin dhe prezantimin e frutave në prani të klientit.
· Përshtat dekorimin dhe elementet e shtrimit të tavolinës sipas llojit të eventit dhe karakteristikave të klientëve.
· Prezanton menunë dhe të japë informacion profesional për produktet e ofruara.
· Merr porositë për ushqime dhe pije duke respektuar standardet e komunikimit dhe shërbimit.
· Identifikon nevojat e klientëve dhe të përdorë teknikat e shitjes për sugjerimin e produkteve të përshtatshme.
· Përshtat mënyrën e shërbimit sipas tipologjisë së klientëve dhe të menaxhojë situata stresuese gjatë procesit të shërbimit.
· Respekton legjislacionin në fuqi dhe standardet profesionale që lidhen me veprimtarinë e sektorit F&B.


Qëndrimet që zhvillohen te nxënësi:
· Demonstron aftësi për të punuar në grup dhe në mënyrë të pavarur në mjediset profesionale të sektorit F&B.
· Vlerëson rëndësinë e zbatimit të vazhdueshëm të standardeve të shërbimit dhe rregullave të sigurisë ushqimore.
· Shpjegon rolin e përdorimit të listave të kontrollit në monitorimin e procesit të shërbimit dhe sigurimin e cilësisë.
· Respekton legjislacionin, procedurat dhe standardet profesionale në sektorin e ushqimit dhe pijeve.
· Vlerëson pasojat e mosrespektimit të standardeve të shërbimit, higjienës dhe sigurisë në punë.

Udhëzime për zbatimin e modulit profesional:
Zhvillimi i këtij moduli do të përfshijë të nxënit duke u bazuar në njohuri dhe aftësi praktike. Përvetësimi i njohurive dhe aftësive do të realizohet përmes: 
· Mësimit të kombinuar duke përdorur materiale dixhitale dhe tradicionale nëpërmjet Sistemit të Menaxhimit të Mësimit (SMM). Zhvillimi i aftësive praktike do të përforcohet në kabinetin e restorantit përmes praktikës së integruar.
Zhvillimi i modulit:
· Moduli zhvillohet për një periudhë prej 25 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Moduli përfundon me një vlerësim teorik dhe praktik.
Burimet e nevojshme:
· Klasë me pajisje multimediale.
· Kabinet IT ose klasë për mësimin e kombinuar.
· Bibliotekë dhe materiale mësimore.
· Kabineti i restorantit ku do zhvillohet praktika.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe aftësitë praktike në lidhje me përmbajtjen e modulit dhe arritjen e rezultateve të të nxënit.
Vlerësimi i nxënësve do të realizohet nëpërmjet dy provimeve praktike, të zhvilluara në kabinetin e restorantit, dhe dy provimeve teorike online. Provimi teorik do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, të lidhura me përmbajtjen e modulit.
Gjatë provimit praktik, nxënësit do të demonstrojnë aftësitë e tyre profesionale përmes realizimit të shërbimit të një vakti ushqimor në kabinetin e restorantit, duke respektuar standardet e shërbimit ndaj klientit. Mësimdhënësi do të vlerësojë performancën e nxënësve bazuar në kriteret e përcaktuara të vlerësimit.


2. Lënda “Bazat e enologjisë”, (L-13-699-26), kl.11 – 24 orë Teori 

Qëllimi i lëndës profesionale:
Kjo lëndë hyrëse mbi verën synon të zhvillojë te nxënësit një kuptim të përgjithshëm mbi procesin e prodhimit të verës, karakteristikat kryesore të varieteteve të rrushit dhe parimet bazë të degustimit të verës. Përmes njohurive të fituara, nxënësit do të zhvillojnë besimin dhe aftësitë e nevojshme për të ofruar një shërbim profesional dhe cilësor në mjediset e restoranteve.
Lënda trajton proceset kryesore të prodhimit të verës, duke përfshirë ndikimin e varieteteve të rrushit, faktorëve të prodhimit dhe metodave të ndryshme të vinifikimit në krijimin e verërave nga rajone të ndryshme të botës. Nëpërmjet një qasjeje të kombinuar të të nxënit, nxënësit do të marrin pjesë në aktivitete praktike të degustimit, me qëllim zhvillimin e aftësive për identifikimin e karakteristikave të verës, përzgjedhjen e produkteve të përshtatshme dhe kuptimin e ndikimit të përbërësve të ushqimit në harmonizimin e verës me pjatat.

Rezultatet e pritshme

Njohuritë që fiton nxënësi:
· Analizon rëndësinë sociale dhe kulturore të verës, si dhe modelet e konsumit të saj përgjatë periudhave historike dhe kulturave të ndryshme.
· Përshkruan rajonet kryesore të prodhimit të verës në botë dhe karakteristikat e tyre.
· Shpjegon proceset kryesore të prodhimit të verës, nga kultivimi i rrushit deri te procesi i vinifikimit.
· Dallon llojet dhe kategoritë kryesore të verërave, bazuar në karakteristikat dhe metodat e prodhimit të tyre.
· Identifikon prodhuesit dhe rajonet kryesore të verës në nivel ndërkombëtar.
· Përshkruan standardet dhe procedurat profesionale të shërbimit të verës në mjediset e restoranteve.
· Përdor listat e kontrollit dhe dokumentacionin përkatës të nevojshëm për përgatitjen, ruajtjen dhe shërbimin e verës.

Kompetencat që fiton nxënësi:
· Dallon karakteristikat kryesore dhe ndryshimet ndërmjet verërave të bardha, rosé dhe të kuqe.
· Përcakton temperaturat e përshtatshme të servirjes për lloje dhe kategori të ndryshme verërash.
· Zbaton parimet bazë të shërbimit profesional të verës në mjediset e restoranteve.
· Përzgjedh gotat e përshtatshme në varësi të llojit dhe karakteristikave të verës që shërbehet.
· Komunikon me klientët dhe u përgjigjet pyetjeve bazë lidhur me karakteristikat, përzgjedhjen dhe shërbimin e verës.
· [bookmark: _Hlk171615252]Zbaton kërkesat dhe procedurat profesionale në përputhje me legjislacionin lokal që lidhen me shërbimin dhe konsumin e pijeve alkoolike.

Qëndrimet që zhvillohen te nxënësi:
· Vlerëson rëndësinë e njohurive mbi pijet në krijimin e një përvoje të personalizuar dhe me vlerë për klientët e hoteleve dhe restoranteve.
· Shpjegon rolin e somelierit në përzgjedhjen, prezantimin dhe shërbimin e verës, si dhe në rritjen e kënaqësisë së klientit në sektorin F&B.
· Vlerëson rëndësinë e zbatimit të vazhdueshëm të standardeve dhe procedurave të shërbimit të pijeve.
· Shpjegon rolin e listave të kontrollit në monitorimin e proceseve dhe sigurimin e cilësisë gjatë ruajtjes dhe shërbimit të verës.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri dhe analizën shqisore dhe përvojën praktike të degustimit të verës. Përvetësimi njohurive do të realizohet përmes: 
· Mësimit të kombinuar duke përdorur materiale dixhitale dhe tradicionale të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM-së, do të përforcohen gjatë zhvillimit të mësimit në klasë, me mbështetjen e mësimdhënësit, si dhe nëpërmjet metodave të të nxënit aktiv, ushtrimeve praktike, siç janë degustimet e verërave dhe analiza e karakteristikave të tyre shqisore.
Zhvillimi i lëndës:
· Lënda zhvillohet për një periudhë prej 25 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Laborator interaktiv i aplikimit F&B (bar dhe restorant i improvizuar).
· Kabinet IT ose klasë e mësimit të kombinuar.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet kuizeve dhe një provimi përfundimtar, i cili do të zhvillohet online në Sistemin e Menaxhimit të Mësimit (SMM) në përfundim të lëndës. Provimi përfundimtar do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e lëndës.

3. Lënda: “Veprimtaritë në departamentin e ushqimit dhe pijeve”, (L-13-700-26), kl.11 – 16 orë Teori 

Qëllimi i lëndës profesionale:
Kjo lëndë prezanton nxënësit me funksionet kryesore të veprimtarive të sektorit të ushqimit dhe pijeve (F&B), duke përfshirë sistemet e funksionimit, mjetet e menaxhimit dhe organizimin e burimeve njerëzore që mbështesin funksionimin efektiv të departamentit.
Në përfundim të suksesshëm të kësaj lënde, nxënësit do të jenë në gjendje të analizojnë marrëdhëniet ndërmjet nën-sektorëve të departamentit F&B dhe të kuptojnë mënyrat për optimizimin e proceseve të shërbimit, duke synuar rritjen e efikasitetit e shërbimeve, produktivitetit dhe performancës financiare të departamentit.

Rezultatet e pritshme:

Njohuritë që fiton nxënësi:
· Përshkruan strukturën e departamentit F&B, duke përfshirë pozicionet kryesore të punës, rolet dhe përgjegjësitë përkatëse.
· Identifikon pajisjet, mjetet dhe materialet e nevojshme për funksionimin e bareve, restoranteve, banketeve dhe shërbimit në dhomë (room service).
· Shpjegon mënyrat e optimizimit të shërbimeve F&B në drejtim të efikasitetit, produktivitetit dhe performancës financiare.
· Përshkruan procedurat e përgatitjes dhe organizimit të nevojshëm për ofrimin e një shërbimi efikas në dhomë.
· Analizon organizimin e logjistikës së brendshme dhe rrjedhën e proceseve në sektorin F&B.
· Identifikon burimet kryesore të të ardhurave dhe shpenzimeve në veprimtaritë e F&B.
· Analizon faktorët kryesorë që ndikojnë në përcaktimin e çmimeve të produkteve dhe shërbimeve F&B.
· Identifikon monedhat kryesore të huaja të përdorura në industrinë e mikpritjes.

Kompetencat që fiton nxënësi:
· Krijon një mjedis të përshtatshëm dhe dizajn funksional të brendshëm në restorant, duke marrë në konsideratë ndikimet ekonomike, mjedisore dhe kërkesat e klientëve.
· Harton strategji efektive për krijimin e vlerës dhe përmirësimin e performancës së shërbimeve të sektorit F&B.
· Optimizon organizimin e logjistikës së brendshme të departamentit për të rritur efikasitetin e shërbimeve të restorantit.
· Zbaton parimet bazë të përcaktimit të çmimeve për produktet dhe shërbimet në sektorin F&B.
· Konverton vlerat e faturave të klientëve nga monedha vendase në monedha ndërkombëtare dhe anasjelltas, duke përdorur kurset përkatëse të këmbimit.

[bookmark: _Hlk171616066]Qëndrimet që zhvillohen te nxënësi:
· Vlerëson rëndësinë e zhvillimit të një kulture organizative të orientuar drejt klientit në sektorin F&B.
· Identifikon kufizimet, sfidat dhe mundësitë për përmirësim të logjistikës së brendshme në një biznes F&B.
· Analizon ndikimin financiar të transaksioneve dhe pagesave në monedha të huaja në shërbimet e sektorit F&B.

[bookmark: _Hlk171616398]Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi njohurive do të realizohet përmes: 
· Mësimit të kombinuar duke përdorur materiale dixhitale dhe tradicionale të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM-së, do të përforcohen gjatë zhvillimit të mësimit në klasë, me mbështetjen e mësimdhënësit, si dhe nëpërmjet metodave të të nxënit aktiv.
Zhvillimi i lëndës:
· Lënda zhvillohet për një periudhë prej 25 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Kabinet IT ose klasë e mësimit të kombinuar.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet një provimi përfundimtar, i cili do të zhvillohet online në Sistemin e Menaxhimit të Mësimit (SMM) në përfundim të lëndës. Provimi përfundimtar do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar përmbajtjen e lëndës.


4. Lënda: “Menaxhimi i mallrave në F&B”, (L-13-701-26), kl.11 – 16 orë Teori 

Qëllimi i lëndës profesionale:
Në këtë lëndë, nxënësit do të njihen me ciklin e menaxhimit të mallrave në sektorin e ushqimit dhe pijeve (F&B), duke përfshirë proceset e inventarit, porositjes, blerjes dhe pranimit të produkteve, me fokus në veprimtaritë e shërbimit në restorant.
Duke i dhënë rëndësi sigurimit të cilësisë dhe kontrollit të kostove, nxënësit do të përvetësojnë praktikat më të mira për menaxhimin e inventarit, ruajtjen e produkteve, kontrollin e humbjeve dhe menaxhimin efektiv të mbetjeve.

Rezultatet e pritshme

Njohuritë që fiton nxënësi:
· Përshkruan procesin e menaxhimit të mallrave dhe ciklin e blerjes në sektorin e F&B.
· Përcakton kërkesat e temperaturës dhe kushtet e përshtatshme për ruajtjen e produkteve ushqimore dhe pijeve.
· Shpjegon rëndësinë e menaxhimit të inventarit dhe procedurat e realizimit të inventarizimit.
· Shpjegon parimet e metodave FIFO dhe LIFO në proceset e magazinimit dhe menaxhimit të produkteve.
· Analizon procedurat për ndarjen, ruajtjen dhe asgjësimin e mbetjeve në përputhje me standardet e sigurisë dhe qëndrueshmërisë.
· Identifikon dokumentacionin dhe listat e kontrollit të përdorura në proceset e menaxhimit të mallrave, furnizimit dhe kontrollit të stokut.

Kompetencat që fiton nxënësi:
· Analizon proceset kryesore të menaxhimit të mallrave në veprimtaritë e sektorit F&B.
· Realizon procedurat e inventarizimit dhe kontrollit të stokut sipas standardeve të përcaktuara.
· Zbaton metodat FIFO dhe LIFO në proceset e magazinimit dhe menaxhimit të produkteve.
· Zbaton procedurat për ndarjen, ruajtjen dhe asgjësimin e mbetjeve në përputhje me kërkesat e sigurisë ushqimore dhe standardet mjedisore.
· Përdor dokumentacionin dhe listat e kontrollit të nevojshme për menaxhimin e mallrave, furnizimeve dhe produkteve ushqimore e pijeve në sektorin F&B.

Qëndrimet që zhvillohen te nxënësi:
· Vlerëson rëndësinë e një procesi efikas të menaxhimit të mallrave në garantimin e funksionimit të suksesshëm të veprimtarive F&B.
· Vlerëson rëndësinë e kontrollit të cilësisë gjatë të gjithë ciklit të blerjes dhe furnizimit.
· Shpjegon rolin e listave të kontrollit në monitorimin e proceseve dhe sigurimin e cilësisë së mallrave.
· Vlerëson rëndësinë e praktikave të riciklimit dhe menaxhimit të qëndrueshëm të mbetjeve në sektorin F&B.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri me zbatimin praktik të proceseve të menaxhimit të mallrave në sektorin F&B. Përvetësimi njohurive do të realizohet përmes: 
· Mësimit të kombinuar duke përdorur përmbajtje dixhitale dhe tradicionale të ofruar nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM-së, do të përforcohen gjatë zhvillimit të mësimit në klasë, me mbështetjen e mësimdhënësit, si dhe nëpërmjet metodave të të nxënit aktiv, si praktika në zonat e pranimit, kontrolli dhe ruajtja e mallrave.
Zhvillimi i lëndës:
· Lënda zhvillohet gjatë një periudhe prej 25 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale. 
· Laborator i IT. 
· Bibliotekë dhe materiale mësimore. 
· Restorant simulues, zonë ruajtjeje dhe pranimi.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet një provimi përfundimtar, i cili do të zhvillohet online në Sistemin e Menaxhimit të Mësimit (SMM) në përfundim të lëndës. Provimi do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e lëndës.






5. Moduli: “Bazat e artit të kuzhinës” (M-13-2711-26), kl.11 – 16 orë Teori dhe 45 orë Praktikë

Qëllimi i Modulit profesional:
Ky modul teoriko-praktik synon të aftësojë nxënësit me njohuritë dhe aftësitë bazë të gatimit, duke i përgatitur ata për të përballuar kërkesat dhe sfidat e punës në sektorin e kuzhinës.
Përmes këtij moduli, nxënësit do të zhvillojnë aftësi në zbatimin e teknikave bazë të gatimit, organizimin e procesit të punës përmes përgatitjeve paraprake (mise en place), zbatimin e rregullave të higjienës personale dhe profesionale, njohjen e lëndëve të para dhe ndihmëse, përdorimin e metodave të ndryshme të gatimit, si dhe përdorimin e mjeteve dhe pajisjeve kryesore të kuzhinës për përgatitjen e ushqimeve bazë.

Rezultatet e pritshme

Njohuritë dhe shprehitë që fiton nxënësi:
· Identifikon përbërësit kryesorë, mjetet dhe pajisjet e përdorura në kuzhinë.
· Përshkruan organizimin, strukturën dhe funksionimin e një kuzhine profesionale.
· Shpjegon rëndësinë e zbatimit të standardeve të higjienës dhe sigurisë ushqimore në mjedisin e kuzhinës.
· Përshkruan metodat kryesore të gatimit dhe karakteristikat e aplikimit të tyre në përgatitjen e ushqimeve.
· Identifikon llojet kryesore të salcave të përdorura në kuzhinën bashkëkohore.

Kompetencat që fiton nxënësi:
· Dallon karakteristikat dhe cilësitë kryesore të:
· produkteve të qumështit;
· vezëve;
· perimeve dhe frutave;
· mishit të shpendëve.
· Kryen vlerësimin organo-shqisor të produkteve ushqimore.
· Kryen parapërgatitjet e nevojshme për procesin e gatimit.
· Zbaton teknikat bazë të prerjes dhe përgatitjes së përbërësve ushqimorë.
· Lexon dhe interpreton recetat profesionale për përgatitjen e pjatave.
· Zbaton standardet e higjienës personale dhe profesionale, si dhe kërkesat e sigurisë ushqimore në kuzhinë.

Qëndrimet që zhvillohen te nxënësi:
· Vlerëson rëndësinë e njohurive mbi ushqimin në krijimin e një përvoje cilësore dhe me vlerë për klientët e hoteleve dhe restoranteve.
· Vlerëson rëndësinë e zbatimit të vazhdueshëm të standardeve të higjienës dhe sigurisë ushqimore në mjedisin e kuzhinës.

Udhëzime për zbatimin e modulit profesional:
Zhvillimi i këtij moduli do të përfshijë të nxënit, duke u bazuar në njohuri. Përvetësimi njohurive dhe aftësive do të realizohet përmes: 


· Mësimit të kombinuar duke përdorur përmbatje dixhitale dhe tradicionale të ofruara përmes Sistemit të Menaxhimit të Mësimit (SMM).
· Njohuritë e marra nëpërmjet SMM do të përforcohen gjatë orëve mësimore, me mbështetjen e mësimdhënësit, përmes praktikës në mjedisin e kuzhinës.
· Moduli do të zhvillohet bashkë me lëndët dhe modulet e tjera teorike dhe praktike.
Zhvillimi i modulit:
· Moduli zhvillohet për një periudhë prej 25 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Moduli përfundon me një vlerësim teorik.
· Moduli përfundon me një vlerësim praktik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demostrojnë njohuritë dhe aftësitë praktike për të zbatuar kompetencat profesionale të fituara gjatë modulit, në përputhje me rezultatet e të nxënit.
Në përfundim të modulit, nxënësit do t’i nënshtrohen një vlerësimi praktik përfundimtar në kuzhinën model dhe një vlerësimi teorik përmes Sistemit të Menaxhimit të Mësimit (SMM).
Vlerësimi teorik do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e modulit dhe rezultatet e të nxënit.
Gjatë vlerësimit praktik, nxënësit do të demonstrojnë aftësitë dhe kompetencat e tyre profesionale duke përgatitur një menu të plotë, bazuar në recetat e përcaktuara nga mësimdhënësi dhe në përputhje me standardet profesionale të modulit. Mësimdhënësit do të vlerësojnë performancën e nxënësve bazuar në kriteret e përcaktuara të vlerësimit.







6. Lënda: “Përsosmëria e shërbimit ndaj klientit”, (L-13-670-26), kl.11 – 16 orë Teori 

Qëllimi i lëndës profesionale:
Kjo lëndë do t’u prezantojë nxënësve teknika dhe praktika profesionale për ofrimin e një shërbimi të shkëlqyer ndaj klientit, që synon të përmbushë dhe tejkalojë pritshmëritë e tij.
Duke u fokusuar në zhvillimin e aftësive për menaxhimin e ndërveprimeve me klientët me besim, etikë dhe profesionalizëm, lënda do t’i pajisë nxënësit me njohuri dhe aftësi për trajtimin efektiv të ankesave dhe menaxhimin e situatave të ndryshme që mund të ndeshin në industrinë e mikpritjes dhe shërbimeve.

Rezultatet e pritshme

Njohuritë që fiton nxënësi:
· Përshkruan karakteristikat dhe elementet kryesore të ekselencës në shërbimin ndaj klientit.
· Dallon ndryshimin midis kënaqësisë së klientit dhe tejkalimit të pritshmërive të tij.
· Shpjegon rëndësinë e ofrimit të një shërbimi të personalizuar në mjediset hoteliere.
· Identifikon rolin dhe kontributin e secilit departament të hotelit në garantimin e ekselencës në shërbimin ndaj klientit.
· Identifikon faktorët dhe pengesat që ndikojnë në ofrimin e një shërbimi cilësor ndaj klientit.
· Analizon avantazhet dhe kufizimet e Procedurave Standarde të Operimit (PSO) në menaxhimin dhe ofrimin e shërbimit ndaj klientit.

Kompetencat që fiton nxënësi:
· Ofron shërbime dhe produkte të mikpritjes që përmbushin dhe tejkalojnë pritshmëritë e klientëve.
· Zbaton teknika dhe procedura të përshtatshme për rikuperimin e shërbimit në situata të ndryshme të mikpritjes.
· Menaxhon në mënyrë profesionale ndërveprimet me klientët sfidues, duke përdorur teknika efektive komunikimi dhe zgjidhjeje të problemeve.
· Harton një plan veprimi për zhvillimin dhe përmirësimin e vazhdueshëm të aftësive personale në shërbimin ndaj klientit.
· Shpjegon ndikimin e kënaqësisë dhe entuziazmit të klientit në performancën dhe veprimtaritë e hoteleve dhe restoranteve.

Qëndrimet që zhvillohen te nxënësi:
· Demonstron një qasje të orientuar drejt klientit në veprimtarinë e përditshme profesionale, edhe në situata stresuese.
· Vlerëson rëndësinë e ofrimit të një shërbimi të shkëlqyer ndaj klientit. në sesktorin e ushqimit dhe pijeve (F&B).
· Demonstron vazhdimisht sjellje profesionale dhe angazhim për ofrimin e një shërbimi cilësor ndaj klientit në situata të ndryshme.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi njohurive do të realizohet përmes: 

· Mësimit të kombinuar duke përdorur përmbajtje dixhitale dhe tradicionale të ofruara nëpërmjet Sistemit të Menaxhimit të Mësimit (SMM).
· Njohuritë e përvetësuara nëpërmjet SMM-së do të përforcohen gjatë orëve mësimore me mbështetjen e mësimdhënësit, përmes situatave praktike të komunikimit me klientët.  
· Lënda do të zhvillohet njëkohësisht me lëndët/modulet e tjera teorike dhe praktike.
· Lënda përfundon me një vlerësim me gojë.
Zhvillimi i lëndës:
· Lënda zhvillohet për një periudhë prej 25 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik dhe praktik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë, të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet një provimi përfundimtar, i cili do të zhvillohet online në Sistemin e Menaxhimit të Mësimit (SMM) në përfundim të lëndës. Provimi do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, të lidhura me përmbajtjen e lëndës.
Përmes prezantimit përfundimtar, nxënësit do të demonstrojnë kuptimin e rëndësisë së shërbimit ndaj klientit, krijimit të një përvoje pozitive dhe tejkalimit të pritshmërive të klientëve. Ata do të paraqesin mënyrën se si ekselenca në shërbim kontribuon në krijimin e vlerës për klientët dhe në përmirësimin e performancës së bizneseve të mikpritjes.


7. Lënda: “Komunikimi verbal dhe jo verbal”, (L-13-675-26), kl.11 - 16 orë Teori 

Qëllimi i lëndës profesionale:
Kjo lëndë trajton format dhe teknikat e ndryshme të komunikimit verbal dhe joverbal, me qëllim zhvillimin e aftësive të komunikimit profesional dhe etikës së të folurit te nxënësit, në kontekstin e industrisë së mikpritjes dhe në jetën e përditshme.
Komunikimi verbal përfshin përdorimin e gjuhës së folur dhe të shkruar për shkëmbimin e informacionit, ideve dhe mesazheve, ndërsa komunikimi joverbal realizohet përmes sinjaleve, gjesteve dhe shprehjeve vizuale. Elementë të tillë si buzëqeshja e ngrohtë, shtrëngimi profesional i duarve dhe kontakti i përshtatshëm me sy luajnë një rol të rëndësishëm në krijimin e besimit, ndërtimin e marrëdhënieve pozitive dhe ofrimin e një përvoje cilësore për klientët.

Rezultatet e pritshme

Njohuritë që fiton nxënësi:
· Shpjegon parimet dhe elementet kryesore të komunikimit verbal dhe joverbal në mjedisin profesional.
· Identifikon sinjalet dhe elementet e komunikimit verbal dhe joverbal gjatë ndërveprimit me klientët dhe kolegët.
· Përshkruan konceptin dhe rëndësinë e dëgjimit aktiv në komunikimin profesional.
· Analizon stilet e ndryshme të komunikimit ndërmjet kulturave të ndryshme dhe ndikimin e tyre në marrëdhëniet me klientët.
· Identifikon burimet kryesore të stresit dhe ankthit gjatë komunikimit ndërpersonal dhe shqyrton mënyrat e menaxhimit të tyre.

Kompetencat që fiton nxënësi:
· Komunikon me një ton të përshtatshëm, qartë dhe mirësjellje profesionale gjatë ndërveprimeve me klientët dhe kolegët.
· Përdor në mënyrë të përshtatshme elementet e komunikimit verbal dhe joverbal, përfshirë gjuhën e trupit, në situata të ndryshme profesionale.
· Zbaton praktikat më të mira të komunikimit verbal dhe joverbal gjatë ndërveprimit me klientët dhe kolegët.
· Interpreton emocionet dhe reagimet e klientëve dhe kolegëve përmes analizës së sinjaleve të komunikimit verbal dhe joverbal.

Qëndrimet që zhvillohen te nxënësi:
· Vlerëson rëndësinë e komunikimit verbal dhe joverbal në krijimin e marrëdhënieve pozitive me klientët dhe kolegët.
· Shpjegon ndikimin dhe përfitimet e një komunikimi pozitiv verbal dhe joverbal në përmirësimin e përvojës së klientit dhe në veprimtaritë e hoteleve dhe restoranteve.
· Identifikon pikat e dobëta dhe pikat e forta në aspektin e komunikimit verbal dhe joverbal.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi njohurive do të realizohet përmes: 



· Mësimit të kombinuar duke përdorur përmbajtje dixhitale dhe tradicionale, të ofruara nëpërmjet Sistemit të Menaxhimit të Mësimit (SMM). Njohuritë e përvetësuara nëpërmjet SMM-së do të përforcohen gjatë orëve të mësimit me mbështetjen e mësimdhënësit dhe të nxënit aktiv, siç është loja me role.
Zhvillimi i lëndës:
· Lënda zhvillohet për një periudhë prej 25 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen e lëndës.
Nxënësit do të vlerësohen me një provim përfundimtar që do të zhvillohet online në Sistemin e Menaxhimit të Mësimit (SMM) në fund të lëndës. Provimi do të përbëhet nga pyetje e vërtetë/e gabuar, pyetje me zgjedhje të shumëfishta, si dhe pyetje të hapura, bazuar në përmbajtjen e lëndës.


8. Lënda: “Hyrje në pajisjet e zyrës”, (L-13-659-26), kl.11–32 orë Teori 

Qëllimi i lëndës profesionale:
Kjo lëndë ofron njohuri bazë mbi teknologjinë e informacionit (IT), të nevojshme për përdorimin efektiv dhe të sigurt të mjeteve teknologjike në strukturat e mikpritjes. Në përfundim të lëndës, nxënësit do të jenë në gjendje të përdorin funksionet bazë të kompjuterit, të kuptojnë terminologjinë dhe konceptet kryesore teknike, si dhe të aplikojnë programet e paketës Microsoft Office në situatat e punës në industrinë e mikpritjes.

Rezultatet e pritshme

Njohuritë që fiton nxënësi:
· Identifikon funksionet dhe parametrat bazë të sistemit operativ të një kompjuteri.
· Shpjegon funksionet kryesore të programeve për përpunimin e tekstit dhe krijimin e prezantimeve.
· Zbaton rregullat bazë të komunikimit profesional në biznes dhe përdor terminologjinë e përshtatshme në komunikimin elektronik (e-mail).
· Shpjegon rëndësinë e përdorimit të teknologjisë së informacionit dhe programeve bazë kompjuterike në vendin e punës.
· Identifikon formatet e dokumenteve elektronike duke u bazuar në shtesat e skedarëve.
· Përshkruan terminologjinë, konceptet dhe aftësitë bazë të teknologjisë së informacionit që lidhen me komunikimin profesional.
· Identifikon llojet e dokumenteve dhe formatet e ndryshme të përdorura në komunikimet e biznesit.

Kompetencat që fiton nxënësi:
· Zbaton aftësitë bazë të teknologjisë së informacionit (IT) në veprimtaritë e përditshme profesionale në sektorin e mikpritjes.
· Harton dokumente të korrespondencës së biznesit dhe krijon prezantime grafike dhe dixhitale duke përdorur programe kompjuterike.
· Përdor në mënyrë profesionale programet e përpunimit të tekstit për krijimin e dokumenteve bazë, në përputhje me standardet e komunikimit profesional dhe kërkesat e industrisë së mikpritjes.
· Demonstron aftësitë bazë në Microsoft Word, duke:
· krijuar dhe modifikuar dokumente;
· formatuar dhe përmirësuar dokumentet sipas kërkesave profesionale;
· krijuar dokumente duke përdorur shabllone;
· zbatuar stile dhe formate të ndryshme të tabelave.
· Demonstron aftësitë bazë në Microsoft PowerPoint, duke:
· krijuar dhe modifikuar prezantime;
· përdorur shabllone, skema formatimi, animacione dhe elemente grafike;
· integruar imazhe dhe materiale fotografike dixhitale në prezantime.

Qëndrimet që zhvillohen te nxënësi:
· Përdor aftësi bazë në IT për ti shtuar vlerë veprimtarisë së tij në shërbim për klientët e hotelit dhe restorantit.
· Përdor secilin prej programeve të Microsoft Office për të krijuar dokumente profesionale për bashkëpunëtorët e brendshëm ose të jashtëm.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi njohurive do të realizohet përmes: 
· Mësimit të kombinuar duke përdorur përmbajtje dixhitale dhe tradicionale të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM më pas përforcohen gjatë zhvillimit të mësimit me mbështetjen e mësimdhënësit, si dhe nëpërmjet metodave të të nxënit aktiv. 
Zhvillimi i lëndës:
· Lënda zhvillohet për një periudhë prej 25 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Nxënësit do të fillojnë me komunikimin e biznesit me e-mail, të ndjekur nga Microsoft Word dhe do ta përfundojnë lëndën duke trajtuar Microsoft PowerPoint.
· Çdo seksion i lëndës do të përfundojë me një vlerësim teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
 Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet dy provimeve përfundimtare, të fokusuara në përdorimin e teknologjisë së informacionit dhe komunikimin profesional në industrinë e mikpritjes. Nxënësit do të duhet të demonstrojnë aftësitë dhe kompetencat e tyre në përdorimin e programeve të ndryshme kompjuterike, duke krijuar dhe/ose përpunuar dokumente biznesi në përputhje me udhëzimet e dhëna nga mësimdhënësi.
Dokumentet e krijuara dhe/ose të përpunuara duhet të plotësojnë kërkesat dhe standardet profesionale të përshtatshme për nivelin e studimit. Mësimdhënësit do të vlerësojnë performancën e nxënësve bazuar në cilësinë e produkteve të realizuara dhe nivelin e demonstrimit të kompetencave të kërkuara. 


9. Lënda: “Gjuha angleze e aplikuar”, (L-13-662-26), kl.11 - 32 orë Teori 

Qëllimi i lëndës profesionale:
Pas përvetësimit të bazave të gjuhës angleze në klasën e 10-të, kjo lëndë synon t’i pajisë nxënësit e mikpritjes me aftësitë e nevojshme për të realizuar me siguri dhe profesionalizëm ndërveprime të thjeshta me klientët. Lënda përfshin ushtrime të komunikimit në gjuhën angleze, me fokus të veçantë në terminologjinë dhe fjalorin profesional të përdorur në departamentet kryesore të një hoteli.

Rezultatet e pritshme

Njohuritë që fiton nxënësi:
· Analizon ngjashmëritë dhe dallimet kryesore ndërmjet gjuhës angleze dhe gjuhës amtare.
· Zgjeron fjalorin profesional në gjuhën angleze me terma dhe shprehje të lidhura me veprimtaritë e hotelit.
· Dallon ndryshimet ndërmjet formave të komunikimit formal dhe informal në gjuhën angleze.
· Përshkruan lloje të ndryshme të teknikave të pyetjeve të përdorura në komunikimin me klientët.
· Identifikon në gjuhën angleze produktet dhe shërbimet kryesore të ofruara nga një hotel.

Kompetencat që fiton nxënësi:
· Komunikon në gjuhën angleze me klientët në mënyrë efektive dhe profesionale, duke përdorur forma të komunikimit formal dhe joformal, nga pritja deri në përcjelljen e tyre.
· Zbaton rregullat e komunikimit verbal dhe të shkruar në gjuhën angleze në situata të ndryshme të veprimtarive hoteliere.
· Rekomandon ushqime dhe pije në gjuhën angleze, duke përdorur terminologjinë e përshtatshme profesionale.
· Rekomandon destinacione turistike dhe aktivitete të ndryshme për klientët në gjuhën angleze.
· Formulon pyetje të përshtatshme në gjuhën angleze për të identifikuar nevojat, kërkesat dhe preferencat e klientëve.

Qëndrimet që zhvillohen te nxënësi:
· Vlerëson rëndësinë e përdorimit të gjuhës angleze në komunikimin profesional dhe në veprimtaritë e përditshme të hotelit.
· Shpjegon ndikimin e një komunikimi efektiv në gjuhën angleze në rritjen e kënaqësisë së klientëve dhe përmirësimin e përvojës së tyre në hotel.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi njohurive do të realizohet përmes: 
· Mësimi i kombinuar do të zhvillohet duke përdorur përmbajtje dixhitale dhe tradicionale, të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM-së më pas përforcohen në orën e mësimit me mbështetjen e mësimdhënësit dhe të nxënit aktiv, siç është loja me role.
Zhvillimi i lëndës:
· Lënda zhvillohet për një periudhë prej 25 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim me gojë dhe me shkrim.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore. 
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i parë do të realizohet nëpërmjet një provimi me gojë, gjatë të cilit nxënësit do të zhvillojnë një diskutim të shkurtër në gjuhën angleze në çifte, bazuar në një temë specifike të përcaktuar nga mësimdhënësi.
Vlerësimi përfundimtar do të zhvillohet në fund të lëndës dhe do të bazohet në njohuritë dhe aftësitë e përvetësuara gjatë gjithë procesit mësimor. Formati dhe kriteret e provimit përfundimtar do t'u komunikohen nxënësve nga mësimdhënësi.


















III. CERTIFIKATA E AVANCUAR

1. Moduli: “Teknikat e shërbimit të ushqimit dhe pijeve III”, (M-13-2712-26), kl.12–24 orë Teori dhe 170 orë Praktikë

Qëllimi i Modulit profesional:
Pas përvetësimit të aftësive për të vepruar në mënyrë të pavarur si profesionist i shërbimit, nxënësit do të zhvillojnë njohuritë, aftësitë dhe kompetencat e nevojshme për të punuar në restorante, bare dhe mjedise të ndryshme shërbimi.
Në përfundim të këtij moduli teoriko-praktik, nxënësit do të jenë të aftë të zbatojnë standardet profesionale të shërbimit dhe të zhvillojnë kompetencat bazë të nevojshme për të marrë përgjegjësi më të avancuara, përfshirë rolet mbikëqyrëse në departamentin e Ushqimit dhe Pijeve (F&B).

Rezultatet e pritshme

Njohuritë dhe shprehitë që fiton nxënësi: 
· Liston hapat dhe procedurat standarde të funksionimit për:
· Shërbimin në dhomë (Room service);
· Shërbimin e ngrënies së mirë (Fine dining);
· Shërbimin e çajit të pasdites (Afternoon tea);
· Shërbimin e purove.
· Analizon procesin e prodhimit të purove.
· Identifikon fazat dhe procedurat kryesore të shërbimit në dhomë.
· Përshkruan historinë dhe zhvillimin e shërbimit të purove përgjatë periudhave dhe kulturave të ndryshme.
· Vlerëson mënyrat e identifikimit të nevojave, preferencave dhe pritshmërive të klientëve në lidhje me produktet dhe shërbimet e departamentit të Ushqimit dhe Pijeve (F&B).
· Identifikon alergjitë ushqimore më të zakonshme, simptomat e tyre dhe përbërësit që mund t’i shkaktojnë ato.

Kompetencat që fiton nxënësi:
· Praktikon, organizimin dhe realizimin e shërbimeve, duke përdorur dokumentacionin përkatës për:
· shërbime të ndryshme në dhomë (Room Service);
· organizime të ndryshme të çajit të pasdites (Afternoon Tea) dhe shërbimeve të ngrënies së mirë (Fine Dining);
· procese të shërbimit nga pritja e klientit deri në përcjelljen e tij.
· Kryen flambimin dhe shërbimin e ushqimeve para klientëve, duke respektuar standardet profesionale të shërbimit.
· Kryen prerjen dhe servirjen e mishit, si dhe heqjen e kockave të pulës para klientëve, duke zbatuar teknikat përkatëse të shërbimit.
· Organizon mjedise të ndryshme të shërbimit për çajin e pasdites dhe trajton kërkesat e klientëve për ushqime dhe pije gjatë këtij shërbimi.
· Zbaton masa për sigurimin dhe përmirësimin e vazhdueshëm të cilësisë së shërbimit.
· Trajnon, udhëzon dhe mbështet punonjësit e rinj të shërbimit gjatë procesit të integrimit në punë.
· Organizon shërbimin në restorant, duke përcaktuar detyrat, rolet dhe përgjegjësitë e stafit të pritjes.
· Kryen kontrolle dhe inspektime të produkteve, shërbimeve dhe proceseve për të vlerësuar cilësinë dhe performancën e tyre.

Qëndrimet që zhvillohen te nxënësi:
· Demonstron aftësi për të punuar në mënyrë të pavarur dhe në grup në veprimtaritë e departamentit të Ushqimit dhe Pijeve (F&B).
· Shpjegon rëndësinë e përdorimit të listave të kontrollit në procesin e sigurimit dhe monitorimit të cilësisë së shërbimit në F&B.
· Vlerëson rëndësinë e zbatimit të legjislacionit dhe standardeve që rregullojnë veprimtaritë e shërbimit në F&B, si dhe pasojat që mund të sjellë mosrespektimi i tyre.

Udhëzime për zbatimin e modulit profesional:
Zhvillimi i këtij moduli do të përfshijë të nxënit, duke u bazuar në njohuri. Përvetësimi njohurive dhe aftësive do të realizohet përmes: 
· Mësimit të kombinuar duke përdorur përmbajtje dixhitale dhe tradicionale të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM më pas përforcohen në klasë me mbështetjen e mësimdhënësit dhe të nxënit aktiv.
· Mësimeve praktike të drejtuara në një mjedis restoranti.
Zhvillimi i modulit:
· Moduli zhvillohet për një periudhë prej 24 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Moduli përfundon me një vlerësim praktik dhe teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
· Laboratori interaktiv i Aplikimit F&B (bar dhe restorant model).
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe aftësitë në lidhje me përmbajtjen e modulit dhe arritjen e rezultateve të të nxënit. Nxënësit duhet të plotësojnë standardet minimale praktike që  kërkohet nga niveli i studimit.
Në përfundim të modulit nxënësit do të vlerësohen nëpërmjet portofolit të nxënësit ku ata do të japin shembuj të punës së tyre gjatë gjithë modulit dhe do të demonstrojnë reflektim dhe rritje profesionale, si dhe një provim praktik dhe një provim teorik.
Gjatë provimit praktik, nxënësit do të vlerësohen në laboratorin interaktiv të F&B, ku do të demonstrojnë aftësitë dhe kompetencat e tyre profesionale në realizimin e shërbimit të ushqimeve dhe pijeve për klientët. Mësimdhënësit do të vlerësojnë performancën e nxënësve bazuar në kriteret e përcaktuara të vlerësimit.
Provimi teorik do të zhvillohet online në Sistemin e Menaxhimit të Mësimit (SMM) dhe do të përfshijë pyetje e vërtetë/e gabuar, pyetje me zgjedhje të shumëfishta, si dhe pyetje të hapura, bazuar në përmbajtjen e modulit.
2. Lënda: “Vlerësimi dhe kombinimi i verës dhe distilateve”, (L-13-708-26), kl.12–24 orë Teori 
Qëllimi i lëndës profesionale:
Përmes një qasjeje të avancuar, kjo lëndë synon t’u ofrojë nxënësve njohuri bashkëkohore dhe të domosdoshme për vlerësimin e verës dhe pijeve të forta. Lënda fokusohet në zhvillimin e njohurive mbi teknikat e degustimit, karakteristikat e produkteve, si dhe aspektet kulturore që lidhen me vlerësimin dhe shërbimin e verës dhe pijeve të forta.
Në përfundim të lëndës, nxënësit do të jenë në gjendje të përmirësojnë përvojën e klientëve gjatë shërbimit të ushqimeve dhe pijeve, duke ofruar rekomandime profesionale për kombinimin e verës me ushqimin dhe duke zbatuar njohuritë bazë mbi përgatitjen dhe shërbimin e koktejeve klasike.

Rezultatet e pritshme:

Njohuritë që fiton nxënësi:
· Përshkruan origjinën dhe karakteristikat kryesore të llojeve të ndryshme të pijeve të distiluara.
· Shpjegon procesin e prodhimit të pijeve të distiluara.
· Identifikon prodhuesit kryesorë dhe rajonet e njohura të prodhimit të pijeve të distiluara në botë.
· Demonstron njohuri mbi rajonet kryesore të prodhimit të verës në botë.
· Përshkruan llojet më të zakonshme të verërave duke përdorur terminologjinë dhe fjalorin profesional të përshtatshëm.
· Identifikon kriteret kryesore të cilësisë që merren në konsideratë gjatë vlerësimit të verërave dhe pijeve të distiluara.

Kompetencat që fiton nxënësi:
· Kryen degustimin e pijeve alkoolike dhe joalkoolike duke zbatuar teknikat bazë të vlerësimit shqisor.
· Dekanton dhe shërben verën në mënyrë profesionale, duke respektuar standardet e shërbimit.
· Rekomandon dhe kombinon verëra, birra dhe pije të distiluara me lloje të ndryshme ushqimesh, duke marrë në konsideratë karakteristikat e tyre.
· Trajton kërkesat dhe pyetjet e klientëve në lidhje me pijet alkoolike, duke ofruar informacion dhe rekomandime të përshtatshme.
· Vlerëson cilësinë e pijeve alkoolike dhe joalkoolike duke përdorur kriteret bazë të analizës shqisore.

Qëndrimet që zhvillohen te nxënësi:
· Vlerëson rëndësinë e njohurive mbi pijet në krijimin e vlerës dhe përmirësimin e përvojës së klientëve në hotele dhe restorante.
· Shpjegon rëndësinë e përdorimit të listave të kontrollit në procesin e sigurimit dhe monitorimit të cilësisë së birrës.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi njohurive do të realizohet përmes: 

· Mësimit të kombinuar duke përdorur materiale dixhitale dhe tradicionale të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM, do të përforcohen gjatë orës së mësimit në klasë me mbështetjen e mësimdhënësit dhe të nxënit aktiv. 
Zhvillimi i lëndës:
· Lënda zhvillohet për një periudhë prej 24 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Laborator interaktiv i aplikimit F&B (bar dhe restorant i improvizuar).
· Kabinet IT apo klasë e mësimit të kombinuar.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Nxënësit do të vlerësohen me një provim përfundimtar i cili do të zhvillohet online në Sistemin e Menaxhimit të Mësimit SMM, në fund të lëndës. Provimi përfundimtar do të përbëhet nga pyetje e vërtetë/e gabuar, pyetje me zgjedhje të shumëfishta, si dhe pyetje të hapura, bazuar në përmbajtjen e lëndës.



3. Lënda: “Organizimi i eventeve dhe MICE”, (L-13-709-26), kl.12–24 orë Teori 

Qëllimi i lëndës profesionale:
Takimet, konferencat, ekspozitat dhe aktivitetet e tjera të organizuara për grupe të mëdha njerëzish janë komponentë të rëndësishëm të turizmit, të cilat realizohen mbi bazën e një planifikimi të detajuar dhe të organizuar paraprakisht.
MICE (Meetings, Incentives, Conferences and Exhibitions) përbën një sektor dinamik dhe të larmishëm të industrisë së mikpritjes, me ndikim të rëndësishëm në zhvillimin e saj.
Kjo lëndë synon t’i ndihmojë nxënësit të analizojnë kërkesat, pritshmëritë dhe nevojat e klientëve dhe organizatorëve të këtyre aktiviteteve.
Në përfundim të lëndës, nxënësit do të jenë në gjendje të klasifikojnë llojet e ndryshme të aktiviteteve MICE, të kuptojnë elementet kryesore të organizimit të tyre dhe të identifikojnë tregjet e synuara.

Rezultatet e pritshme:

Njohuritë që fiton nxënësi:
· Demonstron njohuri mbi llojet e tregjeve, duke përfshirë tregjet MICE dhe karakteristikat e tyre specifike.
· Identifikon palët kryesore të interesit të përfshira në industrinë MICE.
· Identifikon klientët e tregut MICE dhe analizon nevojat, pritshmëritë dhe kërkesat e tyre.
· Klasifikon lloje të ndryshme eventesh dhe aktivitetesh të organizuara.
· Përshkruan elementet kryesore të nevojshme për organizimin e eventeve, përfshirë ushqimin, pijet, dizajnin, vendin e zhvillimit, programin argëtues dhe elemente të tjera mbështetëse.
· Shpjegon rëndësinë e harmonizimit të dizajnit, konceptit të ushqimit dhe elementeve të tjera të eventit me tematikën dhe qëllimin e tij.

Kompetencat që fiton nxënësi:
· Koncepton organizimin e një eventi duke u bazuar në objektivat specifike dhe kërkesat e klientit.
· Përshtat dizajnin, menunë, shërbimet dhe elementet e tjera të eventit me natyrën e tij, nevojat e të ftuarve dhe karakteristikat kulturore të rajonit.
· Përdor dokumentacionin përkatës për planifikimin dhe menaxhimin e mjeteve, pajisjeve dhe burimeve të nevojshme për organizimin e aktiviteteve MICE.
· Identifikon dhe zbaton hapat kryesorë të menaxhimit të një eventi, nga faza e planifikimit deri në përfundimin dhe vlerësimin e tij.
· Aplikon praktika efektive për organizimin dhe menaxhimin e stafit të nevojshëm gjatë realizimit të eventeve.

Qëndrimet që zhvillohen te nxënësi:
· Vlerëson rëndësinë e bashkëpunimit dhe bashkëveprimit ndërmjet departamentit të eventeve dhe departamenteve të tjera të hotelit për realizimin me sukses të aktiviteteve.
· Vlerëson ndikimin e një planifikimi efektiv të eventeve në përmirësimin e përvojës dhe kënaqësisë së klientëve/të ftuarve.



Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi njohurive do të realizohet përmes: 
· Mësimit të kombinuar, duke përdorur përmbajtje dixhitale dhe tradicionale të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM do të përforcohen gjatë orës së mësimit në klasë me mbështetjen e mësimdhënësit dhe të nxënit aktiv.
Zhvillimi i lëndës:
· Lënda zhvillohet për një periudhë prej 24 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet një prezantimi përfundimtar përpara mësimdhënësve dhe nxënësve të tjerë, ku nxënësi do të ketë mundësinë të zgjedhë një event ekzistues dhe do të analizojë karakteristikat, organizimin dhe elementet kryesore të tij. e tij. Mësimdhënësi do të vlerësojë nxënësin për prezantimin dhe gjetjet,  në përputhje me rrethanat.


4. Lënda: “Parimet e administrimit në F&B”, (L-13-710-26), kl.12–24 orë Teori

Qëllimi i lëndës profeionale:
Kjo lëndë synon t’u ofrojë nxënësve njohuri mbi aftësitë administrative dhe menaxheriale të nevojshme për menaxhimin efektiv të një restoranti dhe stafit të tij.
Gjatë kësaj lënde, nxënësit do të zhvillojnë njohuri mbi standardet e komunikimit ndërmjet departamenteve, kontrollin e kostove në departamentin e Ushqimit dhe Pijeve (F&B), mirëmbajtjen e pajisjeve, si dhe do të aftësohen për hartimin e grafikëve dhe kalendarëve të punës ditore, të nevojshme për organizimin, menaxhimin dhe mbikëqyrjen e stafit.

Rezultatet e pritshme

Njohuritë që fiton nxënësi: 
· Analizon dhe menaxhon shpërndarjen efektive të burimeve në departamentin e Ushqimit dhe Pijeve (F&B).
· Shpjegon procesin e planifikimit dhe përcaktimit të orareve të punës për stafin.
· Analizon përshkrimet e punës dhe përgjegjësitë për pozicionet e ndryshme në shërbimin F&B.
· Përshkruan parimet bazë të kontrollit të kostove në departamentin e Ushqimit dhe Pijeve (F&B).
· Dallon konceptet e kostos standarde, kostos aktuale dhe kostos buxhetore të pijeve, si dhe llogaritjen e përqindjes së kostos së pijeve.

Kompetencat që fiton nxënësi:
· Zbaton parimet bazë të kontrollit të kostove në departamentin e Ushqimit dhe Pijeve (F&B).
· Llogarit kostot aktuale dhe standarde të ushqimeve, si dhe kostot e pijeve, në mënyrë manuale dhe duke përdorur programe elektronike si Excel (spreadsheet).
· Harton një menu pijesh duke zbatuar strategji të ndryshme të përcaktimit të çmimeve.
· Harton orare ditore, javore dhe mujore të punës në përputhje me nevojat e sektorit të F&B, duke marrë në konsideratë ditët e pushimit dhe lejet e stafit.
· Krijon një udhëzues bazë për organizimin e stafit, duke përcaktuar pozicionet e punës dhe numrin e punonjësve të nevojshëm për funksionimin e sektorit F&B.
· Zhvillon plane pune për organizimin e eventeve të mëdha, duke përcaktuar detyrat, afatet kohore dhe përgjegjësitë përkatëse.
· Harton plane ditore, mujore dhe vjetore për pastrimin dhe mirëmbajtjen e mjediseve dhe pajisjeve.
· Lexon dhe plotëson dokumentacionin funksional të punës (fletën funksionale).

Qëndrimet që zhvillohen te nxënësi:
· Diskuton rëndësinë e kontrollit të kostove në funksionimin e suksesshëm dhe qëndrueshmërinë e një biznesi në departamentin e Ushqimit dhe Pijeve (F&B).
· Argumenton rolin e vlerësimit dhe përcaktimit të çmimeve në procesin e hartimit të menusë.
· Vlerëson rëndësinë e planifikimit dhe menaxhimit efektiv të burimeve për garantimin e funksionimit normal të një restoranti.



Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi njohurive do të realizohet përmes: 
· Mësimit të kombinuar duke përdorur materiale dixhitale dhe tradicionale të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM, do të përforcohen gjatë orës së mësimit me mbështetjen e mësimdhënësit dhe të nxënit aktiv. 
Zhvillimi i lëndës:
· Lënda zhvillohet për një periudhë prej 24 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një provim teorik.
Burimet e nevojshme:
· Klasë me pajisje multimediale.
· Kabinet IT apo klasë e mësimit të kombinuar.
· Bibliotekë dhe materiale mësimore.
· Restorant i simuluar. 
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet  një provim përfundimtar që do të zhvillohet online në Sistemin e Menaxhimit të Mësimit SMM, në fund të lëndës.
Provimi do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e lëndës.





5. Lënda: “Trajnimi dhe zhvillimi i burimeve njerëzore”, (L-13-678-26), kl.12–16 orë Teori

Qëllimi i lëndës profesionale:
Kjo lëndë ofron një hyrje në konceptet kryesore, aplikimin dhe zhvillimin e aftësive të trajnimit dhe zhvillimit të stafit, si dhe në mënyrën se si këto aftësi kontribuojnë në krijimin e një organizate efektive në industrinë e mikpritjes.
Në përfundim të lëndës, nxënësit do të jenë në gjendje të vlerësojnë nevojat për trajnim, të hartojnë, zhvillojnë, zbatojnë dhe vlerësojnë programe trajnimi në kontekstin e industrisë së mikpritjes.

Rezultatet e pritshme

Njohuritë që fiton nxënësi:
· Përshkruan piramidën e Maslow-it dhe analizon lidhjen e saj me motivimin dhe nevojat e punonjësve.
· Shpjegon burimet e mundshme të konflikteve në departamentet e hotelit dhe strategjitë për menaxhimin dhe zgjidhjen e tyre.
· Identifikon mospërputhjet ndërmjet kërkesave për funksionimin e hotelit dhe nevojave e pritshmërive të punonjësve.
· Analizon të drejtat e punonjësve në përputhje me legjislacionin e punës, si dhe rreziqet që duhet të merren parasysh në menaxhimin e burimeve njerëzore.
· Identifikon elementet kryesore të proceseve të menaxhimit të stafit, përfshirë:
· përshkrimin e punës;
· orët e trajnimit
· vlerësimin e performancës.

Kompetencat që fiton nxënësi:
· Lidh nivelet e ndryshme të nevojave në piramidën e Maslow-it me motivimin dhe nevojat e punonjësve në industrinë e hotelerisë.
· Zbaton teknika të përshtatshme për menaxhimin dhe zgjidhjen e konflikteve në vendin e punës.
· Harton dhe zhvillon aktivitete për ndërtimin dhe forcimin e ekipit të punës.
· Projekton, zhvillon dhe vlerëson programe trajnimi në vendin e punës.
· Zhvillon dhe realizon seanca trajnimi për stafin në vendin e punës.
· Kryen vlerësime të performancës së punonjësve duke përdorur kriteret dhe metodat përkatëse.

Qëndrimet që zhvillohen te nxënësi:
· Identifikon kufizimet personale dhe fushat për përmirësim në menaxhimin e keqkuptimeve dhe konflikteve në vendin e punës.
· Diskuton ndikimin dhe rëndësinë e legjislacionit të punës në marrëdhëniet ndërmjet punëdhënësit dhe punonjësve.
· Vlerëson rolin e trajnimit dhe zhvillimit profesional në përmirësimin e performancës dhe suksesin e strukturave të mikpritjes.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi njohurive do të realizohet përmes: 

· [bookmark: _Hlk171377398]Mësimit të kombinuar duke përdorur përmbajtje dixhitale dhe tradicionale të ofruara përmes Sistemit të Menaxhimit të Mësimit (SMM). Njohuritë e fituara përmes SMM-së do të forcohen gjatë orëve të mësimit me mbështetjen e mësimdhënësit dhe mësimin aktiv nëpërmjet lojës në role.
Zhvillimi i lëndës:
· Lënda zhvillohet gjatë një periudhe prej 24 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale. 
· Laboratori i IT. 
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës. 
Vlerësimi i nxënësve do të realizohet nëpërmjet një prezantimi përfundimtar, gjatë të cilit ata do të prezantojnë programin e trajnimit të aftësive të zhvilluar prej tyre, përpara mësimdhënësit dhe nxënësve të tjerë të klasës. Në kuadër të prezantimit, nxënësit do të realizojnë edhe një orë mësimore të lidhur me programin e hartuar. Mësimdhënësi do të vlerësojë në tërësi cilësinë e programit mësimor, prezantimin dhe realizimin e orës së mësimit, bazuar në përmbajtjen e lëndës.


6. Lënda: “Ndërgjegjësimi kulturor”, (L-13-679-26), kl.12 - 16 orë Teori 

Qëllimi i lëndës profesionale:
Kjo lëndë synon të zhvillojë inteligjencën kulturore të nxënësve me qëllim ndërtimin e marrëdhënieve efektive dhe komunikimin e suksesshëm me klientë nga kultura të ndryshme në mbarë botën.
Në përfundim të lëndës, nxënësit do të jenë në gjendje të demonstrojnë të kuptuarit e diversitetit kulturor në industrinë e mikpritjes dhe të zbatojnë qasje të përshtatshme për ofrimin e një shërbimi cilësor ndaj klientëve me prejardhje të ndryshme kulturore.

Rezultatet e pritshme

Njohuritë që fiton nxënësi:
· Shpjegon kompleksitetin e diversitetit kulturor dhe sfidat që lidhen me dinamikat globale bashkëkohore.
· Analizon sfidat kryesore të komunikimit dhe bashkëpunimit në një mjedis pune multikulturor.
· Identifikon temat dhe çështjet që duhet të trajtohen me kujdes gjatë ndërveprimit me klientët, si dhe konfliktet e mundshme që mund të lindin prej tyre.
· Analizon zakonet, traditat dhe praktikat e të ushqyerit të kulturave të ndryshme.

Kompetencat që fiton nxënësi:
· Përshtat komunikimin verbal dhe joverbal sipas karakteristikave të kulturave të ndryshme.
· Nxit dhe zhvillon marrëdhënie pozitive pune në një mjedis ndërkulturor.
· Zbaton strategji dhe masa të përshtatshme për parandalimin dhe reduktimin e konflikteve dhe keqkuptimeve ndërkulturore.
· Rekomandon produkte të ndryshme ushqimore dhe pije në përputhje me prejardhjen kulturore, preferencat dhe zakonet e klientëve.

Qëndrimet që zhvillohen te nxënësi:
· Vlerëson diversitetin kulturor, veçoritë dhe karakteristikat dalluese të kulturave të ndryshme.
· Zhvillon inteligjencën kulturore dhe rrit ndërgjegjësimin dhe ndjeshmërinë personale ndaj kulturave të ndryshme.
· Identifikon kufizimet personale dhe fushat për përmirësim në lidhje me ndërgjegjësimin kulturor.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi njohurive do të realizohet përmes: 
· Mësimi i kombinuar do të zhvillohet duke përdorur përmbajtje dixhitale dhe tradicionale, të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM-së, do të përforcohen në orën e mësimit me mbështetjen e mësimdhënësit dhe të nxënit aktiv.
· Gjatë kësaj kohe, teoria dhe praktika ofrohen njëkohësisht.
Zhvillimi i lëndës:
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës.
Vlerësimi i nxënësve do të realizohet nëpërmjet një prezantimi në grup me kohëzgjatje 15 minuta, i cili do të zhvillohet përpara mësimdhënësit dhe nxënësve të tjerë.
Në kuadër të këtij vlerësimi, nxënësit do të kryejnë kërkime mbi një kulturë specifike të huaj dhe do të prezantojnë karakteristikat kryesore të saj, si dhe mënyrat e përshtatshme të komunikimit dhe ndërveprimit me të ftuarit që i përkasin asaj kulture.





7. Lënda: “Parimet e marketingut në restorant”, (L-13-713-26), kl.12–16 orë Teori

Qëllimi i lëndës profesionale:
Kjo lëndë ofron një kuptim të qartë mbi rolin dhe funksionin e marketingut në një organizatë të Ushqimit dhe Pijeve (F&B), duke trajtuar faktorët që ndikojnë në sjelljen e konsumatorit, si dhe konceptet dhe elementet kryesore të marketingut miks.
Në përfundim të lëndës, nxënësit do të kuptojnë se si strategjitë e marketingut miks përdoren për të identifikuar dhe përmbushur nevojat dhe pritshmëritë e klientëve në industrinë e mikpritjes.

Rezultatet e pritshme

Njohuritë që fiton nxënësi: 
· Shpjegon mënyrën se si strukturat e mikpritjes identifikojnë segmentet e klientëve, nevojat dhe pritshmëritë e tyre.
· Interpreton konceptin e marketingut miks, elementet përbërëse, përdorimet dhe kufizimet e tij.
· Analizon vendimet e marketingut bazuar në kombinimin e elementeve të produktit, çmimit, promovimit dhe shpërndarjes.
· Arsyeton mënyrën se si strukturat zbatojnë strategji marketingu për të përmbushur kërkesat e klientëve vendas dhe ndërkombëtarë.

Kompetencat që fiton nxënësi:
· Komunikon në mënyrë të qartë dhe të strukturuar konceptet dhe parimet kryesore të marketingut.
· Përdor në mënyrë korrekte terminologjinë specifike të marketingut.
· Zbaton kornizat dhe metodat kryesore të marketingut, duke zhvilluar aftësi analitike për identifikimin dhe zgjidhjen e problemeve të marketingut.

Qëndrimet që zhvillohen te nxënësi:
· Vlerëson rëndësinë e marketingut në një organizatë, lidhjen e tij me funksionet e tjera të biznesit dhe ndikimin e tij në shoqëri.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi njohurive do të realizohet përmes: 
· Mësimit të kombinuar duke përdorur materiale dixhitale dhe tradicionale të ofruara nëpërmjet Sistemit të Menaxhimit të Mësimit. Njohuritë e fituara nëpërmjet SMM, do të përforcohen gjatë orës së mësimit me mbështetjen e mësimdhënësit dhe të nxënit aktiv. 
Zhvillimi i lëndës:
· Lënda zhvillohet për një periudhë prej 24 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Kabinet IT apo klasë e mësimit të kombinuar.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.
Udhëzime për vlerësimin e nxënësve:
Nxënësit do të duhet të demonstrojnë njohutitë dhe të kuptuarit e tyre në lidhje me përmbajtjen dhe synimet e lëndës. Provimi do të përfshijë pyetje e vërtetë/e gabuar, pyetje me zgjedhje të shumëfishta dhe pyetje të hapura, bazuar në përmbajtjen e lëndës.



8. Moduli: “Krijimi i konceptit Pop-up në F&B“, (M-13-2713-26), kl.12–24 orë Teori dhe 55 orë Praktikë

Qëllimi i Modulit profesional:
Ky modul teoriko-praktik është konceptuar si një projekt për njësinë e Kuzhinës dhe Shërbimit të Ushqimit dhe Pijeve (F&B), duke u mbështetur drejtpërdrejt në njohuritë, kompetencat dhe aftësitë e fituara më parë nga nxënësit.
Nëpërmjet këtij moduli, nxënësit do të zhvillojnë dhe zbatojnë një koncept të veçantë të Ushqimit dhe Pijeve (F&B), duke përdorur mjediset e ofruara në qendrën e mësimit. Gjatë realizimit të projektit, ata do të demonstrojnë të kuptuarit dhe zbatimin praktik të proceseve që lidhen me planifikimin e menusë, prodhimin e ushqimit, higjienën, shërbimin ndaj klientit, promovimin, kontrollin financiar dhe menaxhimin e cilësisë.
Në përfundim të modulit, nxënësit do të prezantojnë projektin e tyre përfundimtar përpara mësimdhënësve dhe nxënësve të tjerë, i cili do të vlerësohet sipas kritereve të përcaktuara.

Rezultatet e pritshme

Njohuritë dhe shprehitë që fiton nxënësi:
· Identifikon aktorët dhe palët e interesit të përfshira në krijimin dhe zhvillimin e një koncepti të ri restoranti.
· Vlerëson vizionin, misionin dhe strategjinë e një biznesi të Ushqimit dhe Pijeve (F&B).
· Përshkruan fazat kryesore të transformimit të një ideje në një produkt të tregtueshëm të Ushqimit dhe Pijeve (F&B).
· Analizon elementet kryesore që ndikojnë në krijimin e atmosferës dhe konceptit të ambientit në restorante dhe struktura të tjera F&B.
· Identifikon mjetet dhe teknikat që mbështesin shitjen dhe promovimin e produkteve të Ushqimit dhe Pijeve (F&B).
· Shpjegon parimet bazë të komunikimit dhe gjuhës së përdorur në promovimin e produkteve dhe shërbimeve F&B.

Kompetencat që fiton nxënësi:
· Harton një plan për zhvillimin e një veprimtarie të Ushqimit dhe Pijeve (F&B), duke përfshirë fazat e konceptimit, funksionimit dhe vlerësimit të rezultateve.
· Formulon dhe zhvillon një koncept bazë restoranti, duke e reflektuar atë në hartimin e menusë.
· Prezanton një koncept bazë restoranti duke argumentuar elementet kryesore të tij.
· Krijon materiale dhe mjete mbështetëse për shitjen dhe promovimin e produkteve të Ushqimit dhe Pijeve (F&B).
· Zbaton aftësi përmbledhëse dhe analitike në vlerësimin dhe zhvillimin e konceptit F&B.

Qëndrimet që zhvillohen te nxënësi:
· Mbron rëndësinë e planifikimit efektiv në suksesin e një koncepti të ri F&B.
· Identifikon rreziqet gjatë procesit të krijimit të një hoteli ose restoranti.
· Transformon idetë krijuese në produkte të tregtueshme të Ushqimit dhe Pijeve (F&B)..

Udhëzime për zbatimin e modulit profesional:
Zhvillimi  i këtij moduli do të bazohet në të nxënit duke u bazuar në njohuri dhe aftësi. Përvetësimi i njohurive dhe aftësive do të realizohet përmes:

Nxënësve do t’u ofrohet mundësia të zbatojnë njohuritë e fituara përmes krijimit, zhvillimit dhe funksionimit të një koncepti restoranti, i cili do të vihet në zbatim në një mjedis të hapur për publikun. 
· Mësimit të kombinuar duke përdorur përmbajtje dixhitale dhe tradicionale të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM, do të përforcohen gjatë takimit me mësimdhënësin, i cili do të mbikëqyrë dhe do t'u japë feed back nxënësve, ndërsa ata po planifikojnë dhe zbatojnë konceptin e tyre. 
Zhvillimi i modulit:
· Grupet duhet të organizohen me nxënës nga të dy kualifikimet,  kuzhinë dhe shërbim.
· Moduli zhvillohet në dy periudha 1-javore. Gjatë kësaj jave, nxënësit do të fokusohen vetëm në këtë klasë.
· Duhet të ketë një ndarje prej 4 javësh midis javës së parë dhe të dytë të zbatimit të konceptit të tyre, në mënyrë që ata të mësojnë nga kjo përvojë.
Burimet e nevojshme:
· Klasë me pajisje multimediale.
· Laboratori i aplikimit të IT.
· Restorant model me kuzhinë dhe mjedise magazinimi.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe aftësitë e tyre në lidhje me përmbajtjen e modulit dhe arritjen e rezultateteve të të nxënit. Nxënësit do të duhet të demonstrojnë aftësitë dhe kompetencat e tyre për planifikimin, zhvillimin dhe funksionimin e një koncepti të ri restoranti.
Java e parë e veprimtarive do të përfshijë një vlerësim formues, ndërsa java e dytë do të përfshijë një vlerësim përmbledhës të arritjeve të nxënësve.
Vlerësimi i nxënësve do të realizohet nëpërmjet dy prezantimeve dhe një provimi praktik:
· Vlerësimi i parë do të realizohet nëpërmjet një prezantimi përpara mësimdhënësve dhe nxënësve të tjerë, ku nxënësit do të paraqesin dhe argumentojnë konceptin e propozuar të restorantit dhe planin e zbatimit të tij.
· Vlerësimi i dytë do të jetë një vlerësim praktik, gjatë të cilit nxënësit do të demonstrojnë zbatimin e konceptit të tyre, duke përfshirë planifikimin e menusë, procesin e porositjes së produkteve ushqimore, zbatimin e rregullave të higjienës, përgatitjen në kuzhinë, shërbimin ndaj klientit, organizimin e veprimtarive të shërbimit, dekorimin dhe krijimin e mjedisi të përshtatshëm.
· Vlerësimi i tretë do të realizohet nëpërmjet një prezantimi në grup përpara mësimdhënësve dhe nxënësve të tjerë, ku nxënësit do të analizojnë rezultatet e veprimtarisë së tyre, do të vlerësojnë arritjet dhe do të propozojnë masa për përmirësim.






9. Lënda: “Gjuha angleze e biznesit”, (L-13-671-26), kl.12 - 32 orë Teori 
Qëllimi i lëndës profesionale:
Kjo lëndë synon të pajisë profesionistët e industrisë së mikpritjes me aftësitë e nevojshme për të komunikuar në mënyrë efektive dhe të sigurt në mjedise anglishtfolëse dhe ndërkombëtare.
Lënda synon zhvillimin e një standardi global të komunikimit në gjuhën angleze, duke trajtuar aspekte të ndryshme të përdorimit të saj në industrinë e mikpritjes, përfshirë shkurtesat tradicionale dhe bashkëkohore të komunikimit në biznes, rregullat e komunikimit profesional, dallimet kulturore në ndërveprim dhe përdorimin e strukturave të avancuara gramatikore në kontekstin e veprimtarive të mikpritjes.

Rezultatet e pritshme

Njohuritë që fiton nxënësi:
· Zgjeron fjalorin profesional për të mundësuar një komunikim efektiv, në mjedise biznesi.
· Identifikon elementet kryesore dhe strukturën e dokumenteve të komunikimit profesional, përfshirë:
· Letër motivimi
· Jetëshkrimin (CV)
· E-mail biznesi
· Profilin në LinkedIn
 
Kompetencat që fiton nxënësi:
· Komunikon në mënyrë të rrjedhshme në gjuhën angleze me klientët, si në situata formale ashtu edhe joformale, nga pritja deri në përcjelljen e tyre.
· Zbaton rregullat e komunikimit verbal dhe të shkruar në gjuhën angleze në kontekstin e veprimtarive të departamentit të dhomave.
· Harton dokumente profesionale në gjuhën angleze, përfshirë:
· Letër motivimi.
· Jetëshkrimin (CV).
· E-mailin e biznesit.
· Zhvillon një profil profesional në LinkedIn duke zbatuar praktikat më të mira të komunikimit dhe prezantimit profesional.

Qëndrimet që zhvillohen te nxënësi:
· Vlerëson rëndësinë e komunikimit të rrjedhshëm në gjuhën angleze në krijimin dhe zhvillimin e marrëdhënieve profesionale në biznes.
· Kupton ndikimin e komunikimit efektiv në gjuhën angleze në rritjen e kënaqësisë së klientëve dhe përmirësimin e përvojës së tyre.
· Vlerëson rëndësinë e komunikimit të shkruar profesional gjatë ndërveprimit me punëdhënësit potencialë.

Udhëzime për zbatimin e lëndës profesionale:
Zhvillimi i kësaj lënde do të përfshijë të nxënit, duke u bazuar në njohuri. Përvetësimi njohurive do të realizohet përmes: 
· Mësimi i kombinuar do të zhvillohet duke përdorur përmbajtje dixhitale dhe tradicionale, të ofruara nëpërmjet Sistemit të Menaxhimit të Mësimit (SMM). Njohuritë e fituara nëpërmjet SMM-së, do të përforcohen në orën e mësimit me mbështetjen e mësimdhënësit dhe të nxënit aktiv, siç është loja me role.
Zhvillimi i lëndës:
· Lënda zhvillohet për një periudhë prej 24 javësh. Gjatë kësaj kohe, orët teorike zhvillohen njëkohësisht me lëndët dhe modulet e tjera teorike dhe praktike.
· Lënda përfundon me një vlerësim teorik.
Burimet e nevojshme:
· Klasë me pajisje multimediale.
· Laboratori i aplikimit të IT.
· Bibliotekë dhe materiale mësimore.
Referencat:
· Materiale mbështetëse të ofruara nga shkolla.

Udhëzime për vlerësimin e nxënësve:
Nxënësit do të duhet të demonstrojnë njohuritë dhe të kuptuarit e tyre në lidhje me përmbajtjen dhe synimet e lëndës. 
Vlerësimi i nxënësve do të realizohet nëpërmjet një provimi me gojë, gjatë të cilit nxënësit do të zhvillojnë një diskutim të shkurtër në gjuhën angleze, në çift, bazuar në një temë specifike të përcaktuar nga mësimdhënësi.
Provimi përfundimtar do të zhvillohet në përfundim të lëndës dhe do të bazohet në njohuritë, aftësitë dhe temat e trajtuara gjatë gjithë procesit mësimor. Formati dhe kërkesat e provimit përfundimtar do t’u komunikohen nxënësve nga mësimdhënësi.

